Bukan Buah Je! Ini Senarai Snek Berkhasiat Untuk Kanak-kanak 3 Tahun ke Atas

Snek yang berkhasiat kanak-kanak bertujuan untuk menampung keperluan zat tubuh badan mereka bagi mencapai proses pertumbuhan yang optimum. Nutrien seperti protein, kalsium, vitamin D dan vitamin K2 diperlukan untuk menyokong pembentukan tulang dan mendapatkan tulang yang lebih sihat dan kuat.
Sejujurnya, artikel ini didorong oleh data yang dikongsikan Majlis Keselamatan Negara (MKN) yang mencatatkan masalah kanak-kanak terbantut di Malaysia adalah sebanyak 21.8 peratus pada tahun 2019.
Justeru, sebagai Mama dan Papa, kita hendaklah memastikan anak-anak memperoleh jumlah nutrisi yang sepatutnya agar tidak tergolong dari golongan bantut. Mama Siti ada kongsikan 10 snek berkhasiat yang menarik dan sesuai untuk kanak-kanak Malaysia.
10 Snek Berkhasiat Untuk Kanak-Kanak
#1 Bertih Jagung (Popcorn)

Kredit gambar: Freepik
Pada asasnya bertih jagung ialah jagung yang digoreng. Oleh itu, tidak hairanlah ia mengandungi khasiat yang sama seperti jagung.
Selagi Mama tidak meletakkan perasa yang berlebihan, tiada masalah untuk menghidangkannya kepada kanak-kanak.
Apa yang penting, Mama perlu memastikan mereka sudah pandai menggigit dan menelan. Ini kerana, kebarangkalian tercekik mungkin boleh berlaku.
#2 Kekacang
Kredit gambar: scientificamerican.com
Kanak-kanak berumur lima hingga enam tahun digalakkan makan kekacang untuk menyokong pertumbuhan aktif mereka.
Tambahan pula, kacang mengandungi kandungan serat yang tinggi dan dicadangkan sebagai alternatif bagi kanak-kanak yang belum berminat dengan sayur-sayuran.
Nota: Suhu panggangan kacang hendaklah tidak melebihi 175°C untuk memelihara khasiat yang terkandung di dalamnya.
#3 Keledek Bakar
Kredit gambar: cookieandkate.com
Keledek ialah salah satu sayuran yang kaya dengan beta-karotena. Beta-karotena ialah nutrien yang boleh ditukar kepada vitamin A oleh badan. Hasilnya, kulit dan mata menjadi lebih sihat.
Cara-caranya adalah dengan memotong keledek seperti jejari. Kemudian, tuangkan minyak zaitun, dan garam. Bakar dalam ketuhar atau air fryer dengan suhu 220℃ selama 20 minit.
#4 Energy Ball
Kredit gambar: modernhoney.com
Diperbuat hanya daripada nutrisi penting untuk perkembangan kesihatan kanak-kanak. Energy ball ialah snek yang dilengkapi dengan kandungan serat, protein dan antioksidan.
Cara menyediakan energy ball di rumah adalah dengan campurkan bahan-bahan berikut:
1 cawan (80 gram) oat  1/3 cawan (115 gram) madu  1/2 cawan (125 gram) mentega  1/2 cawan (110 gram) biji chia  1 sudu teh (5 ml) vanila 1/2 cawan (80 gram) buah-buahan kering
#5 Popsikel Buah-Buahan
Kredit gambar: thespruceeats.com
Snek ini ialah alternatif kepada popsikel di pasaran yang kebanyakannya mempunyai kadar sirap jagung fruktosa yang tinggi.
Kisar buah-buahan dengan sedikit air. Kemudian, tuang adunan ke dalam acuan popsikel. Jangan lupa untuk masukkan batang popsikel sebelum dimasukkan ke dalam peti ais untuk disejukkan semalaman.
#6 Saderi dan Mentega Kacang
Kredit gambar: healthyhappylife.com
Pada kebiasaaanya, kanak-kanak kurang berminat apabila dihidangkan dengan sayur-sayuran. Mungkin ini ialah peluang kita menarik perhatian mereka dengan mencecah saderi dengan mentega kacang.
Kombinasi snek ini memberikan kebaikan serat, lemak dan protein yang bukan sahaja menyihatkan tetapi juga mengenyangkan.
#7 Dadih
Kredit gambar: dearnestle.com.my
Dadih juga boleh dijadikan snek berkhasiat untuk kanak-kanak. Di samping itu, tekstur dadih yang kenyal boleh dimanfaatkan sebagai sesi pendedahan rangsangan montessori (montessori stimulation).
Dadih ialah sejenis snek yang mengandungi protein, vitamin, kalsium dan rendah kandungan lemak. Tambahan pula, dadih lebih mudah dihadam berbanding susu dan menyihatkan usus serta mampu mencegah jangkitan kuman.
#8 Biskut Oat Pisang
Kredit gambar: kitchensanctuary.com
Snek biskut daripada oat dan pisang? Wah, sepertinya menarik idea ini.
Rasa manis daripada pisang dapat menggantikan fungsi gula buatan. Umum diketahui, pengambilan gula buatan berlebihan mendorong kepada penyakit kardiovaskular (jantung), obesiti dan diabetes (kencing manis).
Jika Mama ingin mencuba menyediakan biskut oat pisang bersama-sama anak Mama, ikut sahaja resepi dibawah ini.
Bahan-bahannya:
 3 pisang ranum- dihancurkan  1/3 cawan (80 ml) minyak kelapa   2 cawan (160 gram) rolled oat 1/2 cawan (80-90 gram) cip coklat mini atau buah kering  1 sudu teh (5 ml) vanila
Campurkan semua bahan ke dalam mangkuk. Kemudaian, letakkan satu sudu adunan biskut ke dalam loyang yang telah diminyakkan dan bakar selama 15–20 minit pada suhu 350°F (175°C).
#9 Rumpai Laut
Kredit gambar: yummly.com
Mama Siti pertama mengenali produk berkaitan rumpai laut semasa di sekolah menengah. Walaupun secara peribadi Mama Siti agak kurang menggemarinya tetapi tidak dinafikan snek rumpai laut yang rangup ini mempunyai rasa semulajadi yang unik.
Malahan ianya juga kaya dengan kandungan vitamin dan mineral utama yang menyumbang kepada pertumbuhan kanak-kanak sihat dan kuat.
#10 Biskut dan Keju
Kredit gambar: nytimes.com
Pertama sekali, Mama dapatkan biskut yang diperbuat dari bijian penuh atau dari sumber kekacang. Kemudian, letakkan keju di atas biskut.
Hidangan snek ini menyediakan sumber serat dan nutrisi untuk kanak-kanak. Tambahan pula, ianya sangat mudah disediakan.

Pengambilan snek yang berkhasiat untuk kanak-kanak mestilah mengandungi banyak kebaikan untuk tumbesaran mereka, berbanding sebagai makanan tambahan sahaja. Elakkan anak-anak Mama dari menjadi salah seorang rakyat Malaysia yang tergolong dalam kumpulan bantut.
Peratusan dari Majlis Keselamatan Negara (MKN) sangat membimbangkan dan disebabkan itulah, Mama Siti kongsikan 10 idea snek berkhasiat terbaik dan sesuai untuk kanak-kanak di Malaysia.
Marilah kita sama-sama memastikan kanak-kanak di Malaysia mencapai tahap tumbesaran yang optimum dengan menyediakan snek berkhasiat untuk mereka.

Dapatkan info mengenai kesihatan kanak-kanak di SINI.


Ini Resepi Dumpling Halal (+ Chilli Oil Padu) Yang Mama WAJIB Cuba di Rumah

Untuk melengkapkan masakan perayaan Chinese New Year tahun ini, apa kata Mama cuba resepi dumpling halal ni? Tambah lagi dengan chilli oil?
Mama nak bawa bersama ketika menziarahi jiran tetangga yang berbangsa Cina pun sesuai sangat tau! Time nilah nak tunjuk skill memasak Mama tu.
Sting aku yahuu!
Jom baca di bawah~
Resepi Dumpling Halal Sempena CNY

Bahan-bahan
1kg sayur berdaun hijau (seperti bok choy, kubis napa atau kucai Cina)600g  daging lembu yang dikisar2/3 cawan air halia atau air lada halia-Sichuan½ cawan minyak3 sudu besar minyak bijan1 sudu besar garam3 sudu besar kicap¼ sudu teh lada putih2/3 cawan air (dan air tambah lagi untuk pembentukan)3 bungkusan kulit dumplings
Cara-cara

Basuh sayur-sayuran dan rebus dalam periuk air mendidih. Pindahkan sayur ke bekas air sejuk penuh dengan ais untuk sejukkan balik sayur tu.

2. Perahkan semua air dari sayur-sayuran tadi dan potong sayur halus-halus.

3. Dalam mangkuk besar, Mama kacau semua sayur, daging, air lada halia-Sichuan, minyak, minyak bijan, garam, kicap, lada putih, dan 2/3 cawan air. Gaul selama 6-8 minit, sehingga sebati.

4. Untuk membungkus dumplings, lembapkan tepi setiap bulatan dengan sedikit air. Letakkan sedikit inti di tengah. Lipat bulatan separuh dan picit pembalut bersama-sama di bahagian atas. Ulang sehingga semua inti habis, letakkan dumpling di atas loyang yang dialas dengan kertas pembakar. Pastikan dumpling Mama tak melekat bersama tau.

5. Kalau Mama nak frozen-kan, bungkus semua dengan bungkus plastik dan masukkan ke dalam peti sejuk atas. Bagi dia membeku dalam semalaman.

6. Untuk memasak dumpling, Mama boleh rebus atau gorengkannya. Untuk mendidih, pakai periuk besar, masukkan dumpling dan masak sehingga ia terapung ke atas dan hingga kulit masak, tetapi masih separa masak.

7. Untuk menggoreng, panaskan 2 sudu besar minyak dalam kuali non-stick di atas api sederhana tinggi. Letakkan dumpling dalam kuali dan biarkan ia goreng selama 2 minit. Tuangkan sedikit air ke dalam kuali, tutup, dan kecilkan api ke sederhana-rendah.

8. Biarkan dumpling mengukus sehingga airnya sejat. Tanggalkan penutup, besarkan api ke sederhana tinggi dan biarkan goreng selama beberapa minit lagi, sehingga bahagian bawah dumpling berwarna perang keemasan dan garing.
Resepi Chilli Oil Padu Wajib Mama Cuba

Bahan-bahan
1½ -3 cawan minyak biasa (350-700 ml)5 bunga lawang1 batang kayu manis (sebaik-baiknya kayu manis cassia)2 bay leaves3 sudu besar lada Sichuan
Tambahan (pilihan)
2 buah pelaga hitam 4 nugget halia pasir kering (1 sudu besar)2 sudu teh bunga cengkih3 ulas bawang putih (ditumbuk)1-2 bawang merah (dibelah dua)65-110g kepingan cili Sichuan 1 – 2 sudu kecil garam (secukup rasa)
Cara-cara
1. Kumpulkan semua bahan yang Mama nak pakai. Letakkan minyak dan aromatik terpilih ke dalam periuk dengan sekurang-kurangnya dua inci jarak antara minyak dan dalam periuk. Jika menggunakan bahan aromatik minimum, 1 ½ cawan minyak harus melakukannya. Jika menggunakan semua aromatik, Mama boleh menambah sehingga 3 cawan minyak.

2. Letakkannya di atas api sederhana, kemudian turunkannya secara beransur-ansur kepada api sederhana rendah atau rendah apabila minyak capai suhu ideal. Minyak tu kena suhu 110-120° C. Jika Mama perasan rempah merecik lebih kuat atau cepat hangus, kecilkan api. Jika minyak Mama tidak mendidih lagi, naikkan api secara perlahan-lahan. Campurkan semua bahan aromatik dengan cara ini selama sekurang-kurangnya 30 minit, atau sehingga 1 jam untuk hasil bagus.

3. Semasa minyak tengah meresap, sediakan kepingan cili Sichuan dan letakkannya dalam mangkuk kalis haba.
4. Lepas tu, Mama boleh tuang minyak pakai penapis ataupun Mama boleh keluarkan rempah terlebih dahulu dengan penapis. Kalau Mama was-was, test dulu minyak pada mangkuk kecil dengan cili sebelum buat semua. Hati-hati ya! Jangan lupa kacau dan kalau dah bau macam popcorn tu, kira ok lah!

5. Masukkan garam, dan biarkan chilli oil tu sejuk. Simpan dalam bekas kedap udara dalam peti sejuk. Mama kena sentiasa gunakan sudu yang bersih semasa mengendalikan untuk mengelakkan kerosakan.
Ia boleh bertahan sehingga 6 bulan jika dikendalikan dengan cara ini. Selamat mencuba resepi dumpling halal dan chilli oil ni ya Mama~
Kredit: Sarah

Perlukan lebih banyak resepi untuk dicuba? Klik di SINI.


Ini Tips Kemas Rumah Sampai Berkilat, Mak Mertua Pun Terkesima!

Kerja-kerja mengemas rumah yang bertangguh selalu buat kita lagi malas nak kemas rumah kan. Tapi nak buat macam mana lagi, terpaksa juga kita kemas.
Ya lah, tak kan nak terus tinggal dalam rumah yang kotor, berbau dan bersepah-sepah barang. Itu sangatlah menjijikan.
Puas sudah Mama Siti cari jalan, cuba pelbagai tips kemas rumah. Akhirnya Mama Siti dapat pun senaraikan 10 tips kemas rumah paling berjaya dan tak buat kita penat.
Cara-cara lebih terperinci ada dalam artikel ini. Teruskan membaca sebab Mama Siti yakin pada akhir bacaan nanti, Mama mesti akan cuba sekurang-kurangnya satu tips kemas rumah.
Tips Kemas Rumah Bersih Berkilat. JOM!
#1 ‘Kerja Sambilan’

Kredit gambar: Freepik
Sambil buat kerja lain, kerja yang satu lagi dah selesai. Sebenarnya itulah yang Mama Siti maksudkan.
Sementara kita mencuci pinggan mangkuk dan mengemas ruang tamu, kita boleh mencuci pakaian dalam mesin basuh.
Nampak tak? Bijak kan.
#2 Mula Dari Atas Ke Bawah
Kredit gambar: realestate.com.au
Secara logiknya, sesuatu barang dan kotoran akan jatuh ke bawah disebabkan oleh tarikan graviti. Jadi mula-mula Mama perlu bersihkan sawang di bahagian siling terlebih dahulu.
Seterusnya buang habuk di rak dinding dan akhir sekali barulah bahagian lantai.
#3 Kemas Dulu, Baru Bersihkan
Kredit gambar: evergreenmaids.com
Buangkan sampah bersaiz besar di atas lantai. Seterusnya, letakkan barang-barang yang berselerak ke tempat asalnya.
Bila mainan anak-anak, alat solek dan bahan bacaan telah berada di tempat masing-masing barulah kerja-kerja membersihkan habuk di rak dan kabinet menjadi lebih mudah.
#4 Cuci & Bersihkan ‘Wet Area’ (Tandas)
Kredit gambar: Freepik
Awal-awal tadi kita telah tuangkan larutan pencuci di kesemua bahagian tandas, sudah tentu sekarang larutan itu sudah bertindak balas dengan kotoran.
Kotoran degil sepatutnya telah berjaya ditanggalkan dan kini kita tidak perlu meluangkan banyak waktu mencucinya.
#5 Mop Lantai? Last Sekali!
Kredit gambar: Freepik
Kerja-kerja vakum dan mop lantai hendaklah dilakukan di bahagian akhir sekali. Ini kerana sawang dan habuk telah berpindah di lantai.
Sapu atau vakum lantai dan carpet.Mop dengan cecair nyahkuman supaya terhindar dari kuman dan bakteria. Lagi-lagi musim COVID ni kan.
#6 Segera Bersihkan Tempat
Kredit gambar: sfd-craft.com
Selepas selesai menggunakan ‘counter-top’ segera lap sehingga bersih. Begitu juga dengan meja makan yang tertumpah kuah dan sisa makanan.
Semakin lama kotoran dibiarkan, semakin sukar ia dibersihkan. Kain lembab, detergen ammonia dan perahan lemon sudah cukup memcuci kotoran melekit yang terkumpul.
#7 Rendam Pakaian & Alatan Berminyak Semalaman
Kredit gambar: bobvila.com
Ada sesetengah pakaian sangat sensitif terhadap cecair peluntur jadi kaedah yang boleh dilakukan ialah rendam baju dan alatan yang berminyak dengan larutan pencuci semalaman.
Di bahagian dapur, Mama boleh oleskan pes pembersihan di sebelah malam. Pada keesokkan harinya boleh lah terus dibersihkan seperti biasa.
#8 Jadual Cuci Tandas
Kredit gambar: Freepik
Ada cara sebenarnya nak cepatkan proses mengemas rumah. Langkah mencuci tandas sekurang-kurangnya sekali setiap hari dapat mengurangkan kotoran degil serta menjimatkan tenaga kerana tidak perlu sental terlalu kuat.
Selain itu, Mama boleh gunakan alat pembersihan lain yang membersihkan dan mewangikan tandas setiap kali ‘flush’
#9 Segera Cuci Pinggan dan Alatan Memasak
Kredit gambar: Freepik
Biasakan amalan membasuh pinggan sejurus selepas makan. Terus basuh dan jangan tinggalkan di singki.
Mama boleh ambil peluang ini untuk mengajar ahli keluarga terutamanya anak-anak agar menjadikan amalan membasuh pinggan sebagai rutin.
Selain itu sebelum masuk tidur, seboleh-bolehnya Mama perlu cuci dan susun kuali ke tempat sepatutnya.
#10 Sediakan Stok Pencuci DIY

Meskipun ia bukanlah tips kemas rumah secara langsung, tetapi secara tidak langsung tip yang satu ini sangat membantu melancarkan proses pembersihan rumah Mama.
Pastikan di rumah ada bahan-bahan seperti di bawah:
Soda bikarbonatBuah sitrus (Limau)Cuka
Jadi, jika bahan pencuci di rumah sudah habis, tiga bahan yang disenaraikan di atas boleh DIY sebagai ejen pencuci terbaik. Tak percaya? Baca artikel ini.
Ingat, tempat tinggi dahulu, baru bahagian rendah.
Begitu rupanya cara kemas rumah paling mudah dan menjadi. Selepas ini, Mama tak perlu lagi tunggu hujung minggu atau panggil orang kemaskan rumah.
Bersihkan tempat tinggi dahulu kemudian barulah ke bahagian yang lebih rendah. Cara ini paling berguna buat Mama yang selalu rasa kerja-kerja mengemas tak pernah habis dan selesai.
Mama boleh baca juga bagaimana mak-mak di Malaysia pastikan rumah mereka kekal kemas melalui artikel ini.

Untuk pelbagai home hacks dan idea dekorasi, klik SINI.


11 Petua Hilangkan Kencing Manis Ketika Mengandung – Buah Pun KENA Kurangkan Tau Mama!

Seorang ibu yang sedang mengandung tidak hanya bertanggungjawab kepada diri sendiri, tetapi kita juga mempunyai peranan dalam menjaga kesihatan anak dalam kandungan. Kesan kencing manis yang diabaikan ibu ketika hamil berisiko memberi kesan kepada bayi dalam kandungan dan juga apabila mereka sudah besar.
Menyedari kepentingan ibu, Mama Siti ingin berkongsi cara dan petua hilangkan kencing manis ketika mengandung atau juga dikenali sebagai gestational diabetes (GDM) ini.
Risiko Kencing Manis Ibu Hamil dan Bayi

Hipoglisemia – bayi Mama mungkin mempunyai paras glukosa darah yang sangat rendah.Bayi berisiko mendapat demam kuning atau jaundis yang berpanjangan. Makrosomia.Kesan terhadap bayi pula, mereka mempunyai risiko tinggi menjadi obesiti dan berpenyakit kencing manis apabila dewasa.Membahayakan ibu hamil yang mungkin mengalami komplikasi jangkitan saluran kencing, diabetik ketoasidosis, dan jangkitan kulat pada kulit.Ibu mengandung berisiko kepada penyakit preeklampsia (darah tinggi) dan tumpah darah.
Petua Hilangkan Kencing Manis Ketika Mengandung
#1 Tetapkan Waktu Makan
Kredit gambar: Freepik
Semakin kerap Mama makan, berkemungkinan juga semakin tinggi gula yang diambil.
Justerus, Mama perlu disiplin makan dalam kuantiti yang kecil atau makan mengikut masa yang dicadangkan iaitu tiga kali sehari.
Jika dalam selang masa itu, Mama rasa lapar, makanlah snek seperti buah-buahan dan kekacang.
#2 Kanji Dalam Hidangan (Karbohidrat)
Kredit gambar: Freepik
Apa contoh-contoh kanji?
Nasi, bijirin, roti dan mee. Kanji terdiri daripada molekul yang lebih kompleks yang perlu dipecahkan terlebih dahulu sebelum dicerna.
Ini bermakna ia memerlukan lebih banyak masa untuk dihadam dan diserap dalam badan. Gula dalam darah dapat dikawal kerana ia meningkat secara perlahan-lahan.
Oleh itu, pastikan setiap kali hidangan ada kanji dalam diet.
#3 Hanya 8 auns Susu Setiap Kali Minum

Keadaan kita tak sama dengan orang lain. Orang lain yang sedang hamil tidak terkait dengan penyakit kencing manis. Oleh itu, pengambilan susu juga perlu diambil kira.
Sebaiknya, minum hanya secawan susu dengan isipadu lapan auns setiap kali minum. Walaupun pada dasarnya susu itu menyihatkan tetapi gula dalam susu sangat pantas diserap dalam badan.
Apabila terlalu banyak minum susu dalam satu masa, semakin tinggi juga gula dalam darah meningkat.
#4 Berpada-Pada Makan Buah
Kredit gambar: beingtheparent.com
Ibu mengandung perlu kira berapa banyak buah yang mereka makan. Ini kerana gula semulajadi dalam buah-buahan menyumbang kepada penyakit kencing manis.
Contoh cara kiraannya seperti ini:
Buah kecil: Makan sebijiBuah saiz besar: Makan separuh
Oh ya, kiraanya ini hanya sah untuk buah-buahan segar dan bukan yang telah diproses dalam tin seperti sirap buah-buahan.
#5 Lebihkan Fiber

Buah ada banyak fiber tapi sayang sebab kalau ada kencing manis, tak boleh makan selalu. Jadi apa yang perlu kita lakukan?
Jawapannya bijirin dan kekacang.
Roti bijirin penuh, beras perang, beras liar, oat penuh, barli, millet atau mana-mana bijirin penuh lain. Tidak dilupakan kacang pis, kacang lentil, kacang tanah, kacang merah, kacang hitam atau kacang kuda.
Fiber membantu mengurangkan paras gula dalam darah.
#6 Makan Sarapan Pagi

Ketika hamil, Mama perlu sentiasa perhatikan apa yang diambil semasa sarapan. Jenis nutrisi seperti bijirin penuh dan protein lebih dicadangkan berbanding bijirin kering, buah dan susu.
Lagi pula pengaruh hormon kehamilan di waktu pagi menyebabkan paras gula dalam darah tinggi walaupun Mama belum makan apa-apa hidangan.
#7 Elakkan Jus Buah & Air Bikarbonat
“Tapi, buah kan baik untuk kesihatan? Kenapa tak boleh minum jus nya pula? “

Ini kerana selalunya kita akan minum satu gelas jus setiap hidangan tetapi untuk menyediakan satu gelas jus, beberapa biji buah-buahan perlu diproses.
Satu lagi, jus buah lebih cepat diserap oleh badan manusia disebabkan keadaan jirimnya dalam bentuk cecair. Begitu jugalah yang terjadi apabila Mama minum air soda dan air bikarbonat.
#8 Hadkan Makanan Manis (Pencuci Mulut)

Kek, biskut, gula-gula dan pastri mengandungi kandungan gula yang sangat tinggi. Disebabkan tabiat makan kek dan biskut selalunya dimakan lebih dari satu kali maka ia mengakibatkan paras gula dalam darah menjadi terlalu banyak.
Akibatnya, kadar kencing manis meningkat. Tambahan pula, makanan-makanan tersebut terdapat banyak lemak dan hanya sedikit nutrisi.
#9 Kurangkan Gula Dalam Diet

Jika paras gula dalam darah berada di tahap membimbangkan, apa kata Mama tinggalkan sebentar sebarang bentuk pemanis dalam diet.
Kalau boleh jangan tambah gula, madu dan sirap dalam apa-apa makanan. Jangan risau, apabila kencing manis semakin baik, Mama boleh tambahkan semula gula dalam makanan dan minuman.
#10 Ganti Gula Dengan Pemanis Tiruan
Kredit gambar: action-reaction-training.com
Pemanis tiruan mempunyai rasa manis seperti gula semulajadi tetapi mempunyai kandungan kalori yang lebih rendah.
Mengambil pemanis tiruan atau ‘sweetener’ mungkin antara alternatif yang Mama boleh usahakan agar kencing manis berkurangan.
Jenis pemanis tiruan adalah seperti:
Sakarin (saccharin)Aspartam (aspartame) – NutraSweet, Equal atau Sugar TwinAcesulfame potassiumSucralose- SplendaNeotame- NewtameAdvantameSteviaEkstrak buah Luo Han Guo/Monk Fruit
#11 Gula Alkohol dalam Makanan ‘Sugar-Free’

Gula alkohol selalu dijumpai dalam pencuci mulut atau manisan serta sirap tanpa gula. Walaupun dilabel sebagai ‘tanpa-gula’, sebahagian jenis pencuci mulut mungkin mengandungi kadar karbohidrat sama seperti gula.
Contoh gula alkohol adalah seperti:
MannitolMaltitolSorbitolXylitolIsomaltHydrogenated starch hydrolysate

Anak yang sihat itu bermula dari dalam kandungan lagi. Jadi si ibu lah yang perlu menjaga pengambilan makanan manis ketika hamil dan ikuti langkah-langkah penjagaan seperti yang dikongsikan dalam artikel sebelum ini.
Ia bukan hanya akan merisikokan bayi dalam kandungan, malah si ibu juga mungkin terdedah kepada komplikasi seperti tumpah darah jika mengabaikan petua hilangkan kencing manis ketika mengandung ini ya Mama.
Perhatikan kekerapan Mama makan, apa yang dimakan dan kandungan makanan tersebut. Jangan makan secara berlebihan dan jangan lupa mencuba alternatif pemanis tiruan dalam makanan ya.

Ketahui pelbagai info kesihatan ketika hamil yang lain di SINI.


Pilihan Doa Peperiksaan Yang Terbaik & Panduan Untuk Ibu Bapa Membantu Anak-anak

Di samping usaha untuk menghafal, memahami dan mengulangkaji mata pelajaran, sebagai umat Islam, anak-anak Mama juga perlu mengamalkan doa peperiksaan. Jangan lupa untuk praktikkan bersama amalan lain untuk mendapat redha dan pertolongan Allah SWT bagi memudahkan segala urusan anak-anak ketika menjawab peperiksaan nanti.
Mama Siti kongsikan koleksi doa peperiksaan yang boleh diamalkan anak-anak dan juga apa yang Mama dan Papa boleh lakukan sepanjang minggu peperiksaan mereka.
Kalau anak Mama masih kecil pun, Mama dah boleh mula ajar dari sekarang tau!
Senarai Doa Peperiksaan Yang Boleh Diamalkan Anak-anak

Kredit gambar: Lens Hitam / Shutterstock.com

Berikut merupakan doa-doa yang boleh dihafal dan diamalkan iaitu :
#1. Doa Penerang Hati Versi I
اَللَّهُمَّ ﭐفْتَحْ عَلَيْنَا حِكْمَتَكَ وَﭐنْشُرْ عَلَيْنَا مِنْ خَزَائِنِ رَحْمَتِكَ يَآ أَرْحَمَ الرَّاحِمِيْنَ
Maksudnya :
“Ya Allah, bukakanlah ke atas kami hikmat-Mu dan limpahkanlah ke atas kami khazanah-Mu, Wahai Allah Yang Maha Pemurah Lagi Maha Penyayang“.
#2. Doa Penerang Hati Versi II
اَللَّهُمَّ نَوِّرْ قَلْبِيْ بِنُوْرِ هِدَايَتِكَ كَمَا نَوَّرْتَ ﭐلأَرْضِ بِنُوْرِ شَمْسِكَ أَبَدًا بِرَحْمَتِكَ يَآ أَرْحَمَ الرَّاحِمِيْنَ
Maksudnya :
“Ya Allah, terangilah hatiku dengan cahaya petunjuk-Mu sebagaimana Engkau bumi dengan matahari-Mu selama-lamanya, Ya Allah Yang Maha Mengasihani“.
#3. Doa Pembuka Hati
اَللَّهُمَّ اَلْهِمْنِيْ رَشْدِيْ وَقِنِيْ شَرَّ نَفْسِيْ
Maksudnya :
“Ya Allah, berikan aku petunjuk dan peliharalah aku dari kejahatan sendiri“.
Kredit gambar: Papa Annur / Shutterstock.com
#4. Doa Ketika Sedang Belajar
اَللَّهُمَّ افْتَحْ عَلَيْنَا فُتُوْحَ ﭐلعَارِفِيْنَ وَارْزُقْنَا فَهْمَ النَّبِيِّـيْنَ وَإِلْهَامَ ﭐلمَلاَئِكَةِ المُقَرَّبِيْنَ بِرَحْمَتِكَ يَآ أَرْحَمَ الرَّاحمِيِْنَ
Maksudnya :
“Ya Allah, bukakanlah pintu hati kami sebagaimana orang-orang yang arif, Kurniakanlah kepada kami kefahaman Nabi-Nabi dan ilham para Malaikat yang hampir dengan-Mu, dengan Rahmat-Mu Wahai Tuhan Yang Maha Pemurah Lagi Maha Penyayang“.
#5. Doa Selepas Belajar
اَللَّهُمَّ إِنِِِّيْ أَسْتَوْدِعُكَ مَا عَلِمْتَنِـيْهِ فَارْدُدْهُ إِلَيَّ عِنْدَ حَاجَتِيْ إِلَيْهِ وَلاَ تَنْسَنِيـْهِ يَا رَبَّ العَالَمِيْنَ
Maksudnya :
“Ya Allah, aku pertaruhkan kepada-Mu apa yang telah Engkau ajarkan kepadaku, maka kembalikanlah semula kepadaku jika aku memerlukannya dan janganlah Engkau buat aku melupainya, Wahai Tuhan Yang Sekalian Alam“.
#6. Doa Mohon Diberikan Akal Yang Cerdas
اَللَّهُمَّ اَلْهِمْنِيْ رَشْدِيْ وَأَعِذْنِى مِنْ شَرِّ نَفْسِيْ
Maksudnya :
“Ya Allah, ilhamkanlah kepadaku kecerdasan dan lindungilah dari kejahatan nafsuku“.
#7. Doa Sebelum Menjawab Peperiksaan
اَللَّهُمَّ لاَ سَهْلَ إِلاَّ مَا جَعَلْتَهُ سَهْلاً وَأَنْتَ تَجْعَلُ الْحَزْنَ إِذَا شِئْتَ سَهْلاً
Maksudnya :
“Ya Allah, tidak ada kemudahan kecuali apa yang Engkau jadikan mudah. Sedang yang susah Engkau jadikan mudah, apabila Engkau menghendakinya“.
#8. Doa Ketika Menjawab Peperiksaan
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
Maksudnya :
“Ya Allah, lapangkanlah dada (jiwaku) dan permudahkanlah untukku urusanku, dan lepaskanlah kekakuan dari lidahku, supaya mereka mengerti perkataanku“.
Panduan Zikir Untuk Ibu Bapa Ketika Minggu Peperiksaan Anak-anak

Sepanjang anak-anak sedang menjawab peperiksaan, ibu bapa boleh amalkan zikir ini iaitu:
Allahumma 1xYa Alim Ya Hakim Ya Roshid. 40x
Ya Allah, alirkan kebijaksanaan ke dalam minda anakku agar dia dapat menjawab dengan baik. 1x
Allahumma 1xYa zohir 40x
Ya Allah kau nampakkan jawapan yang betul dalam minda anakku kerana Kau Maha Menampakkan. 1x
Allahumma 1xYa Fatah 40x
Ya Allah bukakanlah minda anakku seluas langit dan bumi agar dia nampak segala jawapan yang betul.
Allahumma 1xYa Baari’. 40x
Ya Allah aku serah seluruh jiwa raga anakku hanya kepada-Mu untuk Kau uruskan sebaik-baiknya sepanjang dia exam ini.
Ya Allah, Kau aturlah otak dan minda juga jari jemarinya untuk menjawab dengan pimpinanmu Ya Hadi.Aku yakin hanya kuasaMu sahaja Ya Allah, aku tiada daya. 1x
Kredit gambar: Laboo Studio / Shutterstock.com
Dalam pada itu, Mama juga boleh mengamalkan doa untuk melembutkan hati anak ini sebagai salah satu usaha agar anak-anak membesar menjadi anak yang taat dan mendengar cakap.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Nasi Arab Bukhari Ayam, Menu Mudah Yang Membangkit Selera!

Resepi nasi arab mendengar namanya sahaja mungkin menyebabkan kita berasa menu ini sangat renyah untuk disediakan dan memerlukan banyak bahan apatah lagi untuk Mama yang baru pertama kali belajar memasak. Sebenarnya, resepi ini tidaklah mengambil masa yang lama dan memerlukan bahan yang sukar.
Mama masih boleh menyajikan sendiri makanan ini di rumah bagi menjimatkan kos serta masa menunggu berpandukan resepi yang Mama Siti kongsikan di bawah ini.
Bagi Mama-mama yang masih lagi belum arif mengenai dunia masakan ini, boleh ikut langkah demi langkah yang Mama Siti ajarkan di bawah. Hasilnya nanti pasti akan memuaskan hati.
Jom lihat cara memasak nasi arab di bawah ini!
Resepi Nasi Arab Bukhari Ayam

Bahan-bahan
3 pot beras basmathi4 1/2 pot air1 ekor ayam2 sudu besar minyak sapi2 sudu besar rempah Bukhari1 biji bawang besar (dipotong dadu)3 tangkai cili hijau (dikisar)6 ulas bawang putih (dikisar)2 cm halia (dikisar)1 helai daun salam1 biji limau kering1 batang kulit kayu manis3 kuntum bunga cengkih3 biji buah pelaga1 biji lobak merah1 sudu kecil serbuk kunyit2 biji tomato (dipotong dadu)2 sudu besar daun ketumbar (dihiris)1 kiub pati ayam1 sudu kecil halia (yang ditumbuk halus)
Bahan untuk hiasan nasi:
Daun ketumbarKismisHirisan lobak merahBawang gorengKacang gajus atau badam
Bahan Perapan Ayam:
1 sudu kecil serbuk cili1 sudu kecil serbuk lada hitam1/2 sudu kecil serbuk Bukhari2 titis pewarna kuning1 sudu besar perahan jus lemon
Cara Memasak
#1. Rendam beras basmathi selama 30 minit kemudian toskan airnya. Panaskan minyak sapi di dalam periuk.
Kredit gambar: Facebook @MAHN
#2. Tumis bawang besar, kulit kayu manis, buah pelaga, bunga cengkih, limau kering, daun salam, dan bahan yang telah dikisar sehingga keperangan dan naik bau.
Kredit gambar: Facebook @MAHN
#3. Kemudian masukkan rempah Bukhari, serbuk kunyit, kiub pati ayam, dan tomato. Masak lebih kurang sepuluh minit.
Kredit gambar: Facebook @MAHN
#4. Selepas itu masukkan ayam dan air.
Kredit gambar: Facebook @MAHN
Seterusnya, masukkan lobak merah, daun ketumbar, dan garam dan biarkan ia mereneh selama 15 minit. Setelah ayam masak, angkat ayam dan ketepikan.
#5. Lumurkan bahan-bahan perapan ayam di seluruh bahagian ayam yang direbus tadi dan kemudian bakar ayam tersebut di atas pemanggang ajaib.
Kredit gambar: Facebook @MAHN
#6. Masukkan beras dalam periuk nasi. tuang air rebusan ayam dan masak nasi seperti biasa.
Kredit gambar: Facebook @MAHN
Gemburkan nasi selepas 10 minit ia masak. Kemudian masukkan ayam ke dalam nasi. Letakkan arang yang telah dibakar dan dibungkus menggunakan aluminium foil yang disapu minyak dan letak di atas nasi. Biarkan lebih kurang 10 minit.
Resepi Sos Salata
Kredit gambar: Facebook @MAHN
Bahan-bahan
3 biji tomato besar5 tangkai cili hijau2 ulas bawang putih2 sudu besar daun ketumbar (dihiris)1 sudu besar perahan jus lemon
Cara membuat sos salata:
#1. Kisar kesemua bahan sehingga lumat, masukkan ke dalam bekas.
Resepi Sayur
Kredit gambar: Facebook @MAHN
Bahan-bahan
1 biji bawang besar1 biji tomato1 biji timun1 biji lobak merah1 sudu besar daun ketumbar (dihiris)
Cara menyediakan sayur:
#1. Potong kesemua bahan berbentuk dadu, masukkan kedalam bekas dan gaul rata bersama daun ketumbar.
Semoga perkongsian ini dapat membantu mama memasak nasi arab yang sedap dan lazat.

Jom lihat pelbagai resepi menarik yang lain di SINI!


10 Cara Penjagaan Rambut Keriting Yang Betul & Sesuai Untuk Anak-anak

Individu yang memiliki rambut keriting selalu dikatakan tidak mengalami pertumbuhan rambut. Ada yang salah sangka bahawasanya rambut mereka tidak memanjang seperti orang-orang yang mempunyai rambut lurus.
Sesungguhnya itu sama sekali tidak benar. Secara puratanya rambut keriting mengalami pertumbuhan rambut yang sama dengan jenis rambut lurus. Setiap tahun pertumbuhan folikel rambut menjangkau sehingga 15 cm.
Keunikan rambut keriting menuntut cara penjagaan yang khas supaya kekal sihat, lembut dan kemas. Oleh itu, Mama perlu lakukan 10 cara penjagaan rambut keriting dengan teliti seperti yang Mama Siti akan kongsikan dalam artikel ini.
Bagaimana Rambut Berbeza Bentuk?

Kredit gambar: id.quora.com
Jenis rambut kita ditentukan oleh bentuk folikel. Bentuk folikel rambut sangat mempengaruhi bagaimana rupa rambut seseorang.
Bentuk folikel bujur menghasilkan rambut keriting manakala folikel bulat menghasilkan rambut lurus. Bentuk bujur rata akan menghasilkan rambut ikal, keriting dan bergelombang.
Perbezaan jenis rambut ini memerlukan cara penjagaan berbeda setiap satunya. Khusus untuk kali ini, Mama Siti kongsikan kepada Mama cara merawat dan menjaga kesihatan rambut keriting.
10 Cara Rawatan dan Penjagaan Rambut Keriting
#1 Sikat Bergigi Jarang

Jenis sikat untuk rambut keriting ialah sikat berus kayu (wooden bristle) dan sikat bergigi jarang (wide tooth comb). Mulakan dari hujung rambut hingga ke pangkal. Tujuannya untuk meleraikan kekusutan di bahagian hujung rambut.
#2 Cara Keramas Rambut

Keramas atau cucian rambut memainkan peranan dalam pertumbuhan sihat rambut keriting. Ikuti langkah-langkah syampu rambut seperti berikut.
Bahagikan rambut kepada empat bahagianTuangkan syampu pada kulit kepalaUrut kulit kepala perlahan-lahanRatakan buih syampu keseluruhan helai rambutUlang langkah satu hingga empat untuk bahagian rambut yang lain.
#3 Penjagaan Rambut Keriting Dengan Air Sejuk

Haba berlebihan menanggalkan lapisan sebum semulajadi pada kulit kepala. Air panas membuka folikel rambut dan mengakibatkan rambut bercabang. Sentiasa bilas rambut Mama dengan air sejuk atau suhu bilik.
#4 Bukan Syampu Sembarangan
Syampu terbaik untuk rambut keriting tidak sepatutnya mempunyai bahan kimia toksik seperti sulfat, silikon dan paraben. Akhirnya, ia akan merengsakan kulit kepala dan menyebabkan kelemumur.

#5 Elak Syampu Berlebihan
Amalan syampu terlalu kerap menghilangkan kelembapan semulajadi pada rambut keriting. Sebaliknya, Mama gunakan perapi rambut. Ia memastikan kutikel rambut sentiasa terpelihara dan melindungi helaian rambut rosak akibat pencemaran alam sekitar.
#6 Pangkas Hujung Rambut
Kredit gambar: revalid.com
Jadikan kebiasaan setiap 6 hingga 8 minggu untuk memotong bahagian hujung rambut. Ianya penting untuk mengelakkan rambut rosak dan bercabang.
#7 Penjagaan Rambut Keriting Dengan Minyak Rambut

Rutin mengoleskan minyak pada rambut keriting meningkatkan peredaran darah ke kulit kepala sekaligus merangsang pembentukan rambut yang sihat.
Jenis minyak rambut yang disarankan:
Minyak zaitunMinyak kelapaMinyak jojoba (jojoba oil)Minyak kastorMinyak argan
Kaedah rutin minyak rambut keriting:
Urutkan minyak rambut ke seluruh bahagian kulit kepalaJadikan rutin setiap hari sebelum tidur dan cuci keesokan harinyaMinyakkan rambut satu jam sebelum syampu
#8 Penjagaan Rambut Keriting Dengan Penggunaan Sarung Bantal Silk

Dengan menggunakan pineapple trick, Mama boleh mengurangkan geseran antara rambut dan sarung bantal semasa tidur. Pertama sekali, ikat rambut sanggul atau ponytail di atas kepala. Kemudian, pakai sarung bantal jenis sutera berbanding kapas (cotton).
Ringkasnya, kita ingin mengelakkan haba dari terdedah pada rambut Mama.
#9 Cara Ikat Rambut

“Mama Siti, ada cara tak untuk jaga rambut keriting untuk yang pakai tudung?”
Ada, mestilah ada. Mama perlu ikat rambut dengan lembut dan berhati-hati. Jangan ikat terlalu ketat kerana ia menarik lapisan kulit kepala dan menyebabkan kesakitan.
Seterusnya, Mama boleh pelbagaikan cara ikatan. Contohnya, gayakan rambut dengan ikatan jenis sanggul tinggi, sanggul rendah, tocang Perancis dan pintalan yang berbeza setiap hari.
#10 Kurangkan Haba

Kawal penggunaan pengering rambut dan pelurus rambut. Haba dari gajet tersebut mengakibatkan rambut menjadi kering dan bercabang.
Ketika rambut basah, perahkan air dari rambut menggunakan tuala dan biarkan sahaja rambut kering dengan sendiri.
Manakala pelurus rambut pula bersifat sementara. Malah ia mengakibatkan rambut semakin rosak.

Artikel ini membincangkan cara-cara praktikal bagi mengekalkan kesihatan rambut keriting. Tips yang dikongsikan kali ini boleh membantu Mama memelihara folikel, tekstur dan kelembapan rambut.
Folikel bujur rambut kerinting memerlukan jenis syampu, cara basuhan dan cara ikatan yang betul. Jika diabaikan, Mama mungkin akan mengalami masalah rambut kering dan kusut.
Nasihat Mama Siti agar, Mama sentiasa peka dengan kesihatan rambut masing-masing. Amalkan tips cara penjagaan rambut yang Mama Siti kongsikan tadi agar rambut keriting sentiasa lembut, lembab, tidak kusut dan mendapatkan rambut yang lebat.

Dapatkan tips dan panduan kesihatan Mama dan Papa yang lain DI SINI.


8 Cara Hilangkan Sakit Tekak Gatal & Kering Dengan Berkesan – Atasi Masalah Susah Telan

Pernah tak Mama mengalami sakit tekak sehingga terpaksa tulis atas kertas sebab tak ada suara nak bercakap. Sudahlah suara hilang, tekak pula rasa perit dan sakit semasa menelan. Lagi tak best, jika rasa sakit tekak berlaku pada waktu pagi. Keadaan tersebut sangatlah mengganggu mood kita bukan?
Kita kena cari jalan keluar atau cara hilangkan sakit tekak yang berkesan agar bengkak dan radang di tekak kembali pulih seperti biasa. Tapi nak tahu juga, macam mana manusia boleh dapat sakit tekak ya?
Macam Mana Boleh Sakit Tekak?

Kredit gambar: Freepik
Faktor persekitaran antara yang menyumbang kepada sakit tekak. Ada kalanya ia hadir bersama-sama dengan selsema, batuk dan demam.
Secara terperinci faktor menyebabkan sakit tekak adalah kerana:
Jangkitan virus
Virus selsema, croup dan mononucleosis sering menjadi penyebab seseorang rasa sakit ketika menelan makanan dan minuman.
Jangkitan bakteria
Jangkitan Streptococcus memerlukan kaedah perawatan antibiotik. Jika dibiarkan melarat, bakteria ini akan menyerang organ seperti jantung dan buah pinggang.
Alahan
Ketika tidur, asid perut boleh mengalir ke bahagian tekak. Oleh itu, refluks asid berlaku di waktu pagi menyebabkan Mama rasa sakit tekak.
Bahan kimia
Contohnya rokok. Rokok mengandungi banyak bahan kimia berbahaya kepada bahagian rongga manusia. Lebih-lebih lagi jika ada asap rokok yang masuk melalui mulut.
Penggunaan suara
Tanda-tanda seperti sakit tekak, suara serak dan sakit semasa bercakap ialah kesan dari sakit tekak. Pekerjaan yang sering menggunakan suara tinggi seperti guru dan penyanyi sering mengalami ketidakselesaan jika kurang rehat.

8 Cara Hilangkan Sakit Tekak Kering & Gatal Yang Berkesan
#1 Gula-Gula Lozenges

Lozenges ialah tablet berubat yang biasanya dimakan secara melarut perlahan-lahan di dalam mulut untuk melegakan tekak yang merengsakan. Ini merupakan antara cara hilangkan sakit tekak kering yang berkesan.
Mama rasa tekak kering dan gatal, terus ambil gula-gula lozenges kegemaran Mama. Terdapat banyak perisa lozenges di pasaran yang disyorkan untuk sakit tekak, jadi Mama boleh beli sahaja yang Mama suka di farmasi berdekatan.
Tetapi, jika sakit tekak Mama pada tahap serius, segera berjumpa doktor untuk mendapatkan ubat dan rawatan yang lebih sesuai.
#2 Teh Herba

Minuman herba seperti teh hijau dan teh chamomile juga boleh mengurangkan dan salah satu cara terbaik untuk hilangkan sakit tekak. Hal ini kerana:
Teh hijau: bersifat antioksidan yang bagus dalam mengurangkan keradangan Teh chamomile: diperkaya dengan khasiat antioksidan, anti radang, antibiotik dan astringen
#3 Minum Madu

Jenis madu lebah dan madu kelulut ialah cara menghilangkan kesakitan tekak. Sifat antibakteria, anti radang dan antivirus yang terkandung dalam madu membantu mengurangkan rasa sakit serta menyembuhkan penyakit batuk.
Batuk selalu hadir bersama-sama dengan sakit tekak. Pilihan merawat sakit tekak melalui madu;
Madu ditambah air suam dan jus lemonMinum sesudu madu begitu sahajaMadu ditambahkan ke dalam air teh atau teh hijau
#4 Kumur Air Garam

Garam membantu mengeluarkan lendir atau kahak dari bahagian tekak yang membengkak. Oleh itu, cara berkumur boleh melegakan ketidakselesaan tersebut.
Cara-caranya;
Campur setengah sudu garam dalam 240 ml air suamKacaukan campuran tersebut agar garam menjadi larutKumur selama beberapa saat dan ludahkan
Ulang langkah ini beberapa kali sehari, sehingga sakit tekak Mama sembuh seperti sediakala.
#5 Jus Delima

Kaedah minuman yang seterusnya adalah dengan minum jus delima organik tanpa gula, tiga kali sehari.
Buah delima kaya dengan punicalagins dan ianya mampu mengurangkan aktiviti keradangan. Begitu juga dengan sifat anti-bakteria dan anti-kulat yang melindungi dari jangkitan dan keradangan di bahagian mulut.
#6 Kemam Bawang Putih

Ambil dua ulas bawah putih yang telah dikupas. Seterusnya, kemam di bahagian pipi. Sesekali Mama gigit bawang putih agar allicin dalam sayur itu.
Allicin berupaya membunuh kuman dan bakteria yang menyumbang kepada kesakitan tekak. Terus amalkan petua ini sekurang-kurangnya sekali setiap hari.
#7 Sentiasa Bersihkan Rumah

Peratusan jangkitan disebabkan virus ialah 85% hingga 95% terhadap orang dewasa dan kanak-kanak bawah lima tahun.
Persekitaran di dalam dan luar rumah yang terdedah dengan asap rokok menambahkan lagi sakit tekak dan meningkatkan risiko mendapat penyakit tonsilitis.
Pastikan peredaran udara di dalam rumah Mama diperbaiki. Selain itu, pasangkan humidifier agar dapat menapis zarah berbahaya dari menjangkiti manusia.
#8 Ambil Ubat Tahan Sakit

Dapatkan ubat-ubatan di farmasi dan kedai berdekatan untuk melegakan sakit tekak Mama. Ubat pil jenis paracetamol dan ibuprofen mampu mengurangkan sakit tekak yang dialami.
Namun begitu, jangan sesekali memberikan aspirin kepada kanak-kanak kerana ia boleh mengakibatkan sindrom Reye. Sindrom tersebut menyebabkan bengkak pada hati dan otak.

Oh, barulah Mama Siti faham. Rupa-rupanya sakit tekak yang berlaku di waktu pagi itu disebabkan oleh asid perut yang mengalir ke bahagian tekak.
Faktor persekitaran pun main peranan juga ya. Ingatkan perokok sahaja yang boleh dapat sakit tekak, orang yang berada berdekatan juga mempunyai risiko yang sama.
Petua dan cara yang Mama Siti kongsikan ini semuanya praktikal kan. Senang sangat nak buat. Mudah-mudah cepatlah sakit tekak Mama pulih seperti semula. Tak sanggup rasanya makan dan minum dengan tekak yang sakit.

Dapatkan tips dan panduan kesihatan Mama dan Papa yang lain DI SINI.


Jom Derma Darah! Kempen Derma Darah Januari-Februari 2023 di Lembah Klang

Awal tahun ni jom kita derma darah? Mama Siti ada senarai penuh tempat di mana Mama dan keluarga boleh derma darah!
Jom kita tengok.
12 Tempat Derma Darah Yang Mama Boleh Derma
1. Pusat Darah Negara (Permanent Station)
Alamat: Jalan Tun Razak, 50400 Kuala Lumpur
Jan 03 – 13 2023: 07:30 AM – 08:00 PM
*Buka sepanjang tahun
2. Mid Valley, Pusat Darah Negara Donation Suite (Permanent Station)
Alamat: Mid Valley, 59200 Kuala Lumpur {Lot 0603, Level 3 (Mezzanine) sebelah DAISO Japan}
Jan 03 – 13 2023: 10:00 AM – 09:00 PM
*Buka sepanjang tahun
3. Putrajaya, Suite Derma Darah Puspanita (Permanent Station)
Alamat: Lot Pt 2280-2283, Persiaran Seri Perdana, Presint 10, 65520 Putrajaya
Jan 03 – 13, 2023: 10:00 AM – 06:00 PM
*Buka sepanjang tahun
4. 1 Utama, Pusat Komuniti St John Ambulans Malaysia (Kempen Derma Darah)
Alamat: 1 Utama Shopping Centre, No.1, Lebuh Bandar Utama, Bandar Utama 47800 Petaling Jaya, Selangor (basement 2 (B2) New Wing (sama level dengan samsonite repair centre)
Jan 03 – 13, 2023: 11:00 AM – 07:00 PM
*Buka sepanjang tahun
5. SUNWAY VELOCITY (Kempen Derma Darah) oleh SUNWAY VELOCITY MALL
Alamat: LEVEL 2, DEPAN MOTHERCARE @ SUNWAY VELOCITY MALL, LINGKARAN SV, MALURI, 55100 KUALA LUMPUR.
Jan 07 – 08 2023: 11:00 AM – 05:00 PM
6. SUNWAY VELOCITY (Kempen Derma Darah) oleh SUNWAY MEDICAL CENTRE VELOCITY
Alamat: SEMINAR ROOM, M FLOOR @ SUNWAY MEDICAL CENTRE VELOCITY, LINGKARAN SV, SUNWAY VELOCITY, 55100 KUALA LUMPUR.
Jan 06, 2023: 11:00 AM – 04:00 PM
7. CHERAS – EKOCHERAS SHOPPING MALL (Kempen Derma Darah)
Alamat: GROUND FLOOR (IN FRONT OF LAZO DIAMOND) @ EKOCHERAS SHOPPING MALL BATU, 5, JALAN CHERAS, TAMAN MUTIARA BARAT, 56000 KUALA LUMPUR.
Jan 07, 2023: 10:00 AM – 05:00 PM
8. KEM SG BULOH (Kempen Derma Darah) oleh PERBADANAN HAL EHWAL BEKAS ANGKATAN TENTERA
Alamat: DEWAN TAN SRI YUSOF @ KOMPLEKS PERHEBAT, KEM SG BULOH, 47000 SELANGOR.
Jan 05, 2023 09:30 AM – 03:30 PM
9. Hospital Selayang (Kempen Derma Darah)
Alamat: LOBI @ HOSPITAL SELAYANG, LEBUHRAYA SELAYANG-KEPONG, 68100 BATU CAVES, SELANGOR.
Jan 04, 2023: 10:00 AM – 04:00 PM
10. Alive Pharmacy Blood donation oleh ALIVE PHARMACY Kota Kemuning
Alamat: Alive Pharmacy, Kota Kemuning
Jan 07 – 08, 2023: 10:00 AM – 03:00 PM
11. Alive Pharmacy Blood donation oleh ALIVE PHARMACY Bandar Rimbayu
Alamat: Alive Pharmacy, Bandar Rimbayu
Jan 14, 2023: 10:00 AM – 03:00 PM
11. IOI MALL PUCHONG
Alamat: LEVEL 3, SOUTH WING (BERDEKATAN SUPERSAVER) @ IOI MALL PUCHONG, LOT S37, BATU 9, JALAN PUCHONG, BANDAR PUCHONG JAYA, 47170 PUCHONG, SELANGOR
Jan 08, 2023: 11:00 AM – 05:00 PM
12. JALAN PUCHONG (Kempen Derma Darah) oleh KOLEJ MEGATECH
Alamat: LOBI @ KOLEJ MEGATECH, NO. 139, G-9 TIARA MUTIARA, BATU 6, JALAN PUCHONG, 58200 KUALA LUMPUR.
Jan 05, 2023: 10:00 AM – 04:00 PM

Kredit gambar: Ummi Hassian / Shutterstock.com

Dapatkan acara terkini yang berlaku sekarang di SINI.


Sampel Enfamama A+ Untuk Ibu Mengandung

Istimewa untuk Bakal Ibu

Dapatkan sampel PERCUMA sekarang
▲ Berbanding dengan jenama susu ibu hamil lain di pasaran setakat Mac 2023, Enfamama A+ membekalkan 100mg DHA bagi setiap 100g susu tepung.
✦ Berbanding dengan jenama susu ibu hamil lain di pasaran setakat Mac 2023, Enfamama A+ membekalkan 560mg Kolina bagi setiap 100g susu tepung.

Sila lengkapkan maklumat berikut:

+6
 Invalid phone number format. Correct format(XXX XXXXXXXX), e.g. 012 3334444 / 019-8887777 Invalid phone number prefix. Correct Prefix (010,011,012,013,014,015,016,017,018,019) Invalid Singapore phone number format. Correct Format(5 XXXX XXXX), e.g. 5 66667777

Adakah anda sedang hamil?
Ya
Tidak

Jenama susu yang anda sedang gunakan?
Saya tidak minum susu
Anmum Materna
Friso Mum Gold
Nestle Mom
Similac Mom
Wyeth Promama
Lain-lain
Tiada

Negeri
Johor
Kedah
Kelantan
Kuala Lumpur
Labuan
Melaka
Negeri Sembilan
Pahang
Perak
Perlis
Pulau Pinang
Putrajaya
Sabah
Sarawak
Selangor
Terengganu

HANTAR

Soalan Lazim
Q: Bolehkah saya menebus sampel sekiranya saya bukan warganegara Malaysia?A: Ya. Semua ibu bapa dialu-alukan untuk menebus sampel ini.
Q: Bagaimanakah cara-cara untuk menebus sampel ini?A: Anda hanya perlu mengisi borang di laman ini dengan lengkap. Peringatan bahawa hanya permohonan yang lengkap akan diproses untuk penghantaran sampel terus ke rumah.
Q: Berapa lamakah masa diambil untuk menghantar sampel tersebut? A: 7-10 hari bekerja sebaik sahaja permohonan disahkan.

Terma & Syarat
*Saya bersetuju bahawa Mead Johnson Nutrition (Malaysia) Sdn Bhd (“MJN”), Reckitt Benckiser (Malaysia) Sdn Bhd dan/atau sekutunya (secara kolektif, “RB”) dan/atau mana-mana pihak ketiga di bawah kontrak dengan MJN atau RB boleh hubungi saya dari semasa ke semasa, melalui telefon, surat atau cara elektronik lain untuk memasarkan/untuk mempromosikan/menjual produk dan perkhidmatan MJN dan/atau RB dan/atau maklumat yang berkaitan dengan Enfamama A+ Club (secara kolektif dirujuk sebagai “Tujuan”). Saya bersetuju untuk segala penggunaan maklumat saya oleh pihak MJN dan/atau RB mengikut Dasar Privasi yang saya baca dan difahami. Saya mempunyai pilihan untuk tidak memberi kerjasama pada bila-bila masa daripada menerima panggilan, SMS, surat atau komunikasi elektronik lain untuk memberikan maklumat yang berkaitan dengan Tujuan. Hubungi kami untuk maklumat lanjut.
1. Penebusan sampel ini hanya layak ditebus oleh pengguna Enfamama A+ kali pertama, yang belum menebus dalam tempoh 6 bulan yang lalu.
2. Enfamama A+ adalah untuk ibu mengandung & menyusu.
3. Sampel Enfamama A+ hanya akan diberi berdasarkan stok perisa yang masih ada dan akan diberikan kepada ibu mengandung sahaja.
4. KelabMama dan Motherhood.com.my tidak akan bertanggungjawab ke atas sebarang pendaftaran yang tidak berjaya disebabkan oleh gangguan internet.
5. KelabMama dan Motherhood.com.my berhak mengubah, membatalkan, menghentikan, atau menggantung pendaftaran atau mana-mana bahagian, atau mana-mana bahagian terma dan syarat yang berkenaan, dari semasa ke semasa, dengan atau tanpa sebarang notis terlebih dahulu.
6. Pendaftaran hanya akan diterima jika ALAMAT dan butiran lain diisi dengan lengkap dan betul.
7. Borang pendaftaran yang tidak lengkap tidak akan diterima.


Hop Hop! Lompat ke Tahun Arnab Yang ‘Blooming Happiness’ Bersama Sunway Pyramid

Masa untuk ucapkan selamat tinggal pada tahun Harimau dan masuk ke tahun Arnab pula dengan pelbagai jenis kejutan yang menarik! Dah nama pun tahun barukan, jadi haruslah kita raikannya dengan meriah dan gembira sekali bersama keluarga tercinta hanya di Sunway Pyramid.
Bermula dari sekarang hingga 29 Januari 2023, Mama boleh bawa anak-anak meraikan tahun baru dan Chinese New Year di pesta Blooming Happiness di Sunway Pyramid.
Kredit gambar: Sunway Pyramid
Mama tahu tak dalam budaya orang Cina, arnab sebenarnya melambangkan panjang umur, keamanan, dan kemakmuran.
Khas buat para pengunjung Sunway Pyramid, di Blooming Happiness, Mama dan seisi keluarga dapat merasai sendiri gabungan unsur-unsur serta pengalaman hibrid (aktiviti tradisional & dengan inovasi digital) melalui pelbagai aktiviti dan tawaran menarik.
Apa je yang best dekat Blooming Happiness @ Sunway Pyramid ni?
Aktiviti-aktiviti Hibrid Hebat Yang Disajikan Pada Tahun Arnab Ini
Kredit gambar: Sunway Pyramid
Blooming Garden Of Happiness
Ingin merasai musim bunga yang menakjubkan? Hadirkan diri ke Blooming Garden of Happiness yang penuh dengan bunga sakura dan juga pelbagai bunga yang mekar. Ambil gambar bersama orang tersayang di pelbagai kawasan yang mampunyai gubahan bunga. Mama juga akan dapat melihat beberapa moss rabbits yang bersembunyi!
Ambil gambar banyak-banyak tau Mama untuk memperingat hari yang istimewa ini~
Fortune Hop
Kredit gambar: Sunway Pyramid
Cuba permainan interaksi yang menarik dengan Fortune Hope AR dan bagi setiap 60 points dan ke atas, anda berpeluang untuk menebus hadiah menarik.
Blessing Pond
Kredit gambar: Sunway Pyramid
Apa tu Blessing Pond? Blessing Pond adalah kolam membawa rezeki dan memberi rezeki yang melimpah ruah pada sesiapa sahaja yang mengunjungi ruangan ini.
Lebih istimewa, para pengunjung boleh menghantar mesej khusus dan lihat ia dipaparkan secara ajaib di bunga-bunga Lotus di Blessing Pond yang interaktif ini. Anda hanya perlu mengimbas kod QR di telefon, taip mesej yang diinginkan dan klik send!
Mudah kan?
Pelbagai Pilihan Booth di Blooming with Happiness
Sambil-sambil jalan tu, boleh lah Mama singgah ke gerai-gerai mereka yang menjual pelbagai barang menarik untuk Mama sekeluarga~
Flower Market by fleurs
Kredit gambar: Sunway Pyramid
Papa nak beli bunga untuk Mama ataupun hadiah sebagai tanda perayaan Tahun Baru Cina 2023 ni? Singgah ke Flower Market by fluers untuk dapatkan gubahan bunga yang menarik.
Snek Tradisional
Kredit gambar: Sunway PyramidKredit gambar: Sunway Pyramid
Mahukan snek yang ingatkan Mama pada zaman kecil? Di sini, Mama boleh mendapatkan Dragon Beard Candy, Maltose Lollipop, Ting Ting dan juga Candy Sesame Dough Candy. Lama tak rasa snek-snek ini? Jom la singgah~
Kaligrafi Cina
Kredit gambar: Sunway Pyramid
Bagi mereka yang ingin merasai sendiri tulisan kaligrafi Cina yang penuh dengan karakter istimewa, anda boleh singgah di booth ini. Mama boleh dapatkannya sama ada sebagai hadiah atau hiasan di rumah sendiri.
Datang dan tempah mesej peribadi Mama disini.
Tonton Tarian Singa Yang Pasti Memukau Para Pengunjung
Kredit gambar: Sunway Pyramid
Dalam pada itu, Mama jangan lepaskan peluang untuk hiburkan hati anak-anak dengan membawa mereka menonton sendiri tarian singa semasa berada di Blooming with Happiness @ Sunway Pyramid.
Tarian singa merupakan tradisi masyarakat Cina kuno yang telah diamalkan berabad lamanya untuk menghalau roh jahat dan membawa tuah. Mama boleh mark your calendar untuk melihat tarian singa ini seperti berikut:
Pada 8 Januari 2023, 22 Januari 2023, 23 Januari 2023 (GF Main Entrance) dan 29 Januari 2023 di LG2 Orange Concourse pada jam 3 petang.
Semestinya, Pelbagai Ganjaran Menarik untuk Ditebus
Kredit gambar: Sunway PyramidKredit gambar: Sunway Pyramid
Tak fun kalau tak ada penebusan atau hadiah menarik bukan? Dalam pada Mama membeli-belah, Mama jangan lupa untuk mendapatkan hadiah eksklusif di Kaunter Tebusan termasuk menerima ganjaran bonus* daripada Sunway Pals dan juga penebusan berikut:
Belanja RM450 (RM350 untuk Pemegang Kad UOB & Citibank) dalam 3 resit* untuk menebus Fortune Blooms AngpowBelanja RM1,000 (RM900 untuk Pemegang Kad UOB & Citibank) dalam 3 resit* untuk menebus Set Happiness BowlBelanja RM3,000 (RM2,900 untuk Pemegang Kad UOB & Citibank) dalam 3 resit* untuk menebus SK Jewellery Gold Angpow
Resit daripada pembelian di gerai-gerai Blooming Happiness juga diterima.
Juga khas untuk semua ahli Sunway Pals!
Dapatkan hadiah bonus dengan memperoleh sekurang-kurangnya 450 pal points untuk satu peluang putaran di Wheels of Fortune!*
*Tertakluk pada terma dan syarat.
Cabutan Bertuah: Peluang Untuk Menangi Proton X70!
“Apa? Boleh menang kereta? Biar betik!”
Kredit gambar: Sunway Pyramid
Ya, Mama berpeluang untuk memenangi Proton X70 dengan hanya menyertai peraduan cabutan bertuah Blooming Happiness! Apa yang Mama harus lakukan adalah dengan belanja, belanja dan terus belanja! Kemudian tebus peluang penyertaan di Sunway Malls* sehingga 29 Januari 2023 ni tau.
Setiap penebusan hanya layak mendapat satu (1) penyertaan sahaja dan pemenang akan diumumkan pada tarikh yang akan diberitahu kelak. Stay tuned ya Mama!
*Hanya di Sunway Pyramid, Sunway Velocity Mall, Sunway Carnival Mall, Sunway Putra Mall, Sunway Big Box Retail Park dan Sunway eMall
*Untuk terma dan syarat, Mama boleh klik SINI.
Keselesaan Yang Premium Untuk Para Pengunjung Sunway Pyramid
Kredit gambar: Sunway Pyramid
Antara sebab utama kenapa Mama Siti selalu kongsikan tentang Sunway Pyramid adalah perkhidmatan dan servis yang disediakan.
Pihak Sunway Pyramid amat menitikberatkan keselesaan dan kemudahan para pengunjung, terutama sekali bagi mereka yang datang dengan bayi atau anak kecil.
Di Sunway Pyramid, terdapat beberapa bilik bayi yang lengkap dengan pelbagai kemudahan dan keperluan ibu dan si manja yang lengkap dengan ruang menukar lampin, bilik penyusuan peribadi, hand sanitizer, losyen dan sabun bayi, pembersih udara dan juga dispenser air panas atau sejuk, serta surau, tandas mesra kanak-kanak dan fasiliti lain untuk para pengunjungnya.
Kesemua fasiliti ini juga sering dinyahkuman dengan dengan rawatan Teknologi Salutan Nano oleh SmartCoat untuk tujuan pembasmian kuman virus.
Kredit gambar: Sunway Pyramid
Malah, berdekatan dengan acara Blooming Happiness ni juga terdapat satu tandas dan bilik bayi yang terdekat, atau dinamakan Leo’s Junior Kids Toilet & Baby Room.
Jadi, mudah kalau anak Mama nak ke tandas sambil anda semua bergembira di acara tersebut.
Kredit gambar: Sunway PyramidKredit gambar: Sunway Pyramid
Selamat Menyambut Tahun Baru Cina Mama!
Kredit gambar: Sunway Pyramid
Di kesempatan ini, Mama Siti ingin mengucapkan Selamat Tahun Baru dan Happy Chinese New Year kepada mak-mak yang menyambut.
Pastikan Mama berbelanja dengan bijak dan jangan lepaskan peluang untuk menebus semua ganjaran menarik di Blooming Happiness di Sunway Pyramid, sehingga 29 Januari 2023 ini.
Untuk maklumat lanjut, layari laman rasmi dan Facebook Sunway Pyramid.


Ketahui Punca-Punca dan 9 Cara Menghilangkan Jeragat Yang Cepat dan Selamat

Kalau Mama baru sahaja perasan ada jeragat di wajah, Mama tidak perlu terlalu bimbang. Jeragat bukan penyakit kulit tetapi ianya disebabkan peningkatan melanin dalam badan.
Jeragat juga boleh muncul pada kawasan lain yang terdedah kepada sinaran cahaya seperti bahu dan tangan. Walaupun jeragat tidak berbahaya, tetapi ia mungkin menjejaskan penampilan seseorang.

Bagi menyelesaikan masalah jeragat, Mama Siti kongsikan cara menghilangkan jeragat secara tradisional dan melalui ubat-ubatan farmasi. Ada sesetengah daripada cara hilangkan jeragat ni, dapat juga merawat jerawat Mama tau.
Tapi sebelum itu, kita perhatikan terlebih dahulu apa yang menyebabkan jeragat terjadi.
Punca-Punca Terjadi Jeragat
Sinaran Ultralembayung (UV)
Sinar UV selalu ditemukan melalui panaran matahari, lampu pendaflour, lampu halogen dan pada beberapa jenis laser. Manakala, pencahayaan wap merkuri yang terdapat di gim dan stadium juga mencetuskan terjadinya jeragat.
Pencemaran Dari Persekitaran
Zarah-zarah tercemar dari alam sekitar meningkatkan radikal bebas pada kulit bebas dalam badan. Pencemaran juga mengakibatkan microbiome kulit menjadi tidak stabil dengan cara menganggu pertahanan kulit. Kesannya, Mama mungkin akan perasan terdapat bintik bintik hitam terutamanya pada kulit wajah.
Faktor Keturunan
Adakah ini satu mitos atau fakta? Jawapannya, fakta. Pigmentasi kulit seorang wanita boleh menurun kepada si anak. Mama tidak perlu bimbang kerana kita masih boleh mengawal melalui rawatan-rawatan yang bersesuaian.
Produk Kecantikan Berbahaya
Pernah dengar produk timbang kilo. Bahan kandungan yang berbahaya mengakibatkan lapisan perlindungan kulit terhakis. Sinaran UV terus meresap ke lapisan epidermis lebih cepat dari biasa. Akhirnya, pembentukan melanin atau jeragat pun terhasil.
Tekanan Perasaan
Tekanan perasan menyebabkan perubahan terhadap interaksi sesama hormon. Hormon yang tidak stabil mengakibatkan terjadinya jeragat.
9 Cara Hilangkan Jeragat Secara Alami dan Farmasi
Krim Farmasi
Kredit gambar: productnation.co
Krim jeragat rata-ratanya mempunyai fungsi menghalang penghasilan melanin berlebihan, mempercepat proses pengelupasan, melarutkan zarah kulit mati dan menghentikan pembentukan pigmen.
Pastikan produk menghilangkan jeragat yang digunakan mengandungi komponen bahan-bahan seperti berikut;
HydroquinoneAlfa Hidroksi dan Beta HidroksiRetinoidAsid Salisik (BHA)NiacinamideAsid Kojic
Produk Perlindungan Kulit (Sunscreen)
Kredit gambar: theweddingvowsg.com
Sebaiknya Mama pilih sunscreen dengan jenis SPF 30. Ia menapis 97% UVB untuk mencegah kesan terbakar atau sunburn pada kulit. Manakala sunscreen jenis UVA melindungi kulit dari cepat berkedut, kusam dan pigmentasi.
Sekadar pesanan dari Mama Siti, produk sunscreen diciptakan dengan formulasi tertentu. Ada produk pelindung matahari yang tidak telap air atau bukan dalam kategori wudhu’ friendly. Oleh itu, Mama perlu cuci dengan pencuci muka atau pembersih solekan (make up remover) terlebih dahulu ya.

Pencuci Muka (Cleanser)
Kredit gambar: style.tribunnews.com
Cuci muka dengan produk yang bersesuaian dengan jenis kulit muka Mama dua kali setiap hari. Pencuci muka terbaik untuk mengurangkan jeragat mestilah mengandungi bahan seperti sodium ascorbyl phosphate dan tanpa paraben.
DIO active dalam pencuci muka ialah kandungan bahan yang berkesan dan lembut pada kulit serta diyakini sesuai untuk kulit orang Malaysia. Manakala, pencuci muka dengan label paraben free sangat sesuai untuk Mama dengan jenis kulit sensitif kerana ia tidak mengeringkan dan tidak menyebabkan alergi.
Cuka Epal (Apple Cider)
Kredit gambar: Twitter- RAWHealthUK
Cuka epal berfungsi sama seperti astringen. Ia mengeluarkan minyak berlebihan pada kulit wajah.
Dua cara hilangkan jeragat dengan cuka epal:
Tuangkan satu sudu cuka epal dalam satu cawan berisi air. Kemudian, oleskan di tempat yang berjeragat menggunakan kapas. Selepas 10 minit, bilas dengan air suam.Teknik skrub: campurkan cuka epal dengan tepung jagung hingga menjadi sebatian pekat. Letakkan di kawasan berjeragat dan sental secara lembut. Selepas 15 hingga 20 minit, bilas dengan air bersih.
Jus Lemon
Kredit gambar: skinkraft.com
Kandungan asid hidroksi dalam jus lemon ialah agen pengelupasan bagi kulit berjeragat. Jenis asid ini membuang lapisan sel kulit mati dan merangsang penghasilan sel kulit baru.
Begitu juga dengan astringen yang terkandung dalam jus lemon yang membuang minyak berlebihan di kulit wajah.
Cara-cara pudarkan jeragat dengan jus lemon:
Oleskan jus lemon pada kulit muka dan kawasan berjeragat dan biarkan selama 15 hingga 20 minit. Kemudian, cuci dengan air bersih. Ulang langkah ini setiap hari sebelum tidur.
Bijirin Oat

  @heyaaaa.27 One of my best face mask that can be made easily at  home 🥰♥Y’all should try!😍 #oatmealmask ♬ original sound – Ting – Ting

Tahukah Mama, oat ialah agen pengelupasan semulajadi yang menghilangkan kulit mati dan kotoran yang terkumpul di liang-liang pori.
Dua cara hilangkan jeragat dengan bijirin oat:
Campurkan dua sudu yogurt, satu sudu jus lemon, sedikit madu dan empat sudu serbuk oat. Sapukan di bahagian kulit yang berjeragat terutamanya pada kulit wajah. Selepas 20 minit, bilas dengan air bersih.Campurkan serbuk oat dan air bersih. Sebatikan dan letakkan pada kulit berjeragat. Dalam masa yang sama, gunakan teknik scrub untuk membuang sel kulit mati. Akhir sekali, cuci dengan air bersih.
Lakukan secara rutin contohnya dua kali seminggu untuk mendapatkan kesan ketara.
Baking Soda
Kredit gambar: verywellhealth.com
Selain mempercepat pengelupasan sel kulit mati, baking soda juga bertindak mengekalkan keseimbangan pH kulit.
Caranya adalah dengan campurkan satu sudu baking soda dengan sedikit air hingga menjadi sebatian pekat. Kemudian, sapukan di bahagian yang berjeragat beberapa minit sebelum mencuci muka.
Lakukan secara rutin iaitu dua hingga tiga kali seminggu.
Nota: Kaedah ini tidak sesuai untuk kulit sensitif
Lidah Buaya (Aloe Vera)
Kredit gambar: Freepik
Tanaman herba yang satu ini memang tidak asing lagi digunakan sebagai remedi rawatan kulit. Aloe vera memastikan kulit kekal terhidrasi. Hasilnya, kulit menjadi anjal dan berseri.
Sebatian aktif aloesin dalam lidah buaya berupaya melawan pigmentasi kulit. Dari masa ke masa, jeragat akan memudar dan akhirnya hilang secra semulajadi.
Serbuk Kunyit
Kredit gambar: Freepik
Curcumin dalam kunyit bukan hanya memberikan warna dan rasa tetapi ia juga mengurangkan penghasilan melanin pada kulit.
Jeragat terjadi disebabkan penghasilan melanin berlebihan oleh sel melanosit tubuh kita. Perawatan serbuk kunyit satu kali seminggu boleh menghilangkan jeragat di wajah.
Cara-cara hilangkan jeragat dengan serbuk kunyit:
Satu sudu teh serbuk kunyit digaulkan bersama jus lemon. Kacaukan hingga menjadi sebatian yang pekat. Ratakan di seluruh kawasan yang berjeragat dan biarkan hingga kering.Kemudian, cuci dengan air bersih.

Kaedah menghilangkan jeragat boleh dilakukan melalui cara tradisional seperti tanaman herba. Selain itu, rawatan farmasi juga boleh dilakukan agar jeragat cepat hilang.
Tips dan petua yang Mama Siti kongsikan ini tidak terhad kepada kulit wajah sahaja tetapi boleh juga diaplikasikan di bahagian tubuh badan yang lain.
Pastikan Mama perhatikan kesan sampingannya ya. Jika terdapat iritasi atau kesan alergi, segera hentikan dan berjumpa dengan doktor.

Dapatkan pelbagai tips kecantikan dan kesihatan wanita yang lain dengan klik SINI.


Ini Sebabnya Perlu Baca Doa Masuk Rumah, Terutamanya Rumah Yang Lama Ditinggalkan

Kita perlu sedar bahawasanya manusia bukan satu-satunya makhluk yang diciptakan Allah di atas muka bumi ini. Sesungguhnya, kita sama-sama berkongsi alam. Hanya sahaja Allah SWT menghijabkan pandangan mata manusia dari melihat ciptaanNya yang lain.
Tidak kira rumah yang ditinggalkan sekejap atau berbulan-bulan, pastikan Mama sekeluarga baca doa masuk rumah ini seperti yang Mama Siti kongsikan di bawah.
Mama Siti sertakan sekali bacaan rumi, arab dan maksud doa masuk rumah untuk membantu Mama menghafal dan mengamalkannya.
Doa-doa Masuk Rumah (Sunnah dan Dalil)

Kredit gambar: Pxhere
#1 Doa Masuk Rumah (Doa Harian)
السَّلاَمُ عَلَيْنَا وَعَلَى عِبَادِ اللهِ الصَّالِحِينَ
‘Assalamualaina Wa Ala Ibadillahis Sollihin”
Maksudnya: “Salam (keselamatan) juga untuk kami dan hamba-hamba-Mu yang soleh”
#2 Doa Masuk Rumah (Rumah Baru)

اللَّهُمَّ إِنِّى أَسْأَلُكَ خَيْرَ الْمَوْلِجِ وَخَيْرَ الْمَخْرَجِ باسْمِ اللَّهِ وَلجْنا، وباسْمِ اللَّهِ خَرَجْنا، وَعَلى اللَّهِ رَبِّنا تَوَكَّلْنا
‘Assalaamu ‘alaynaa wa ‘alaa ‘ibaadillahish shaalihiina. Allaahumma innii as-aluka khayral mawliji wa khayral makhraji. Bismillahi walajnaa wa bismillaahi kharajnaa wa ‘alallahi tawakkalnaa, alhamdulilaahil ladzii awaanii’
Maksudnya: Semoga Allah mencurahkan keselamatan atas kami dan atas hamba-hamba-Nya yang shalih. Ya Allah, bahawasanya aku memohon pada-Mu kebaikan tempat masuk dan tempat keluarku. Dengan menyebut nama-Mu aku masuk, dan dengan mneyebut nama Allah aku keluar. Dan kepada Allah Tuhan kami, kami berserah diri. Segala puji bagi Allah yang telah melindungi kami
(Hadis Riwayat Abu Daud)

#3 Doa Masuk Rumah Kosong
(Rumah Lama Ditinggalkan)
اَلسَّلاَمُ عَلَيْنَا وَعَلَى عِبَادِاللهِ الصَّالِحِيْنَ
Assalaamu ‘alainaa wa ‘alaa ‘ibaadillaahish shoolihiin.
Maksudnya: “Semoga keselamatan atas kita, hamba-hamba Allah yang shalih.”
Doa Keluar Rumah
بِسْمِ اللَّهِ ، تَوَكَّلْتُ عَلَى اللَّهِ ، وَلا حَوْلَ وَلا قُوَّةَ إِلاَّ بِاللَّه
“Bismilaahi tawakkaltu ‘alallahi wa laa hawla wa laa quwwata illaa billaahi”
Maksudnya: Dengan menyebut nama Allah, aku menyerahkan diriku pada Allah dan tidak ada daya dan kekuatan selain dengan Allah saja
Adab Masuk Rumah – sebagai tuan rumah atau tetamu
Kredit gambar: remaja.my
Mengetuk PintuMemberi SalamLangkah Kaki KananMenjaga Tingkah LakuDatang dan Pulang Pada Masa Yang Sesuai
Keutamaan Membaca Doa Masuk Rumah
Kredit gambar: kifarahmedia.com
Menjemput Keberkatan
Diriwayatkan dari sahabat Anas bin Malik radhiyallahu ‘anhu, Rasulullah Muhammad SAW bersabda:
يَا بُنَىَّ إِذَا دَخَلْتَ عَلَى أَهْلِكَ فَسَلِّمْ يَكُونُ بَرَكَةً عَلَيْكَ وَعَلَى أَهْلِ بَيْتِكَ
Maksudnya: “Wahai anakku, jika engkau memasuki rumah dan menemui keluargamu, ucapkanlah salam biar datang berkat padamu dan juga pada keluargamu”
(Hadis Riwayat Tirmidzi)
فَإِذَا دَخَلْتُمْ بُيُوتًا فَسَلِّمُوا عَلَى أَنْفُسِكُمْ تَحِيَّةً مِنْ عِنْدِ اللَّهِ مُبَارَكَةً طَيِّبَةً
Artinya : “Maka apabila kamu memasuki (suatu rumah dari) rumah- rumah (ini) hendaklah kamu memberi salam kepada (penghuninya yang berarti memberi salam) kepada dirimu sendiri, salam yang ditetapkan dari sisi Allah, yang diberi berkat lagi baik”
(QS. An Nur: 61)
Menghindari Gangguan Syaitan
Kredit gambar: entrepreneur.com
Dari Jabir bin Abdillah, Nabi Muhammad SAW berkata;
إِذَا دَخَلَ الرَّجُلُ بَيْتَهُ فَذَكَرَ اللَّهَ عِنْدَ دُخُولِهِ وَعِنْدَ طَعَامِهِ قَالَ الشَّيْطَانُ لاَ مَبِيتَ لَكُمْ وَلاَ عَشَاءَ. وَإِذَا دَخَلَ فَلَمْ يَذْكُرِ اللَّهَ عِنْدَ دُخُولِهِ قَالَ الشَّيْطَانُ أَدْرَكْتُمُ الْمَبِيتَ. وَإِذَا لَمْ يَذْكُرِ اللَّهَ عِنْدَ طَعَامِهِ قَالَ أَدْرَكْتُمُ الْمَبِيتَ وَالْعَشَاءَ
Maksudnya: “Jika seseorang memasuki rumahnya lantas ia menyebut nama Allah saat memasukinya, begitu pula saat ia makan, maka setan pun berkata (pada teman-temannya),
“Kalian tidak ada tempat untuk bermalam dan tidak ada jatah makan.
”Ketika ia memasuki rumahnya tanpa menyebut nama Allah ketika memasukinya, setan pun mengatakan (pada teman-temannya), “Saat ini kalian mendapatkan tempat untuk bermalam.”
“Ketika ia lupa menyebut nama Allah saat makan, maka setan pun berkata, “Kalian mendapat tempat bermalam dan jatah makan malam”
(Hadis Riwayat Muslim)
Melindungi Diri dan Keluarga dari Berbagai Macam Keburukan
Kredit gambar: home.howstuffworks.com
اللَّهُمَّ إِنِّى أَسْأَلُكَ خَيْرَ الْمَوْلِجِ وَخَيْرَ الْمَخْرَجِ بِسْمِ اللَّهِ وَلَجْنَا وَبِسْمِ اللَّهِ خَرَجْنَا وَعَلَى اللَّهِ رَبِّنَا تَوَكَّلْنَا ثُمَّ لْيُسَلِّمْ عَلَى أَهْلِهِ
Maksudnya: “Dari Abu Malik Al Asy’ari, ia berkata bahwa Rasulullah SAW bersabda,
“Jika seseorang memasuki rumahnya, maka ucapkanlah ‘Allahumma inni as-aluka khoirol mawlaji wa khoirol makhroji, bismillahi walajnaa wa bismillahi khorojnaa wa ‘alallahi robbinaa tawakkalnaa’. Lalu hendaklah mengucapkan salam pada keluarganya.”
(HR. Abu Daud)
Disebabkan wujudnya makhluk yang berniat jahat kepada manusia samada itu dari mereka sendiri atau dari kalangan manusia, kita mestilah sentiasa mengamalkan doa masuk rumah untuk keselamatan dan perlindungan.
Lindungi diri sendiri dan ahli keluarga dengan membacakan doa masuk rumah dan menyakini keutamaan yang digariskan syarak.
Semoga Mama sekeluarga dijauhkan dari takdir yang buruk dan memudaratkan. Mudah-mudahan dengan membaca doa masuk rumah, keluarga kita diselamatkan dari hal-hal buruk.

Tingkatkan amal ibadah lain dengan panduan dan bacaan yang betul seperti dikongsikan DI SINI.


20+ Ucapan Selamat Pengantin Baru Untuk Kenalan dan Ahli Keluarga

Ucapan perkahwinan ialah doa, tanda ingatan dan nasihat. Elok benar kalau kita sampaikan ucapan buat kenalan dan ahli keluarga yang baru sahaja membina mahligai.
Namun begitu, Mama Siti faham, ada antara Mama yang tidak pandai nak tulis ayat manis-manis atas kad ucapan. Bimbang pula, salah pilih perkataan, buat pengantin terasa hati nanti.
Oleh itu, Mama Siti kongsikan 25 contoh ucapan untuk pasangan pengantin baru yang sesuai dijadikan mesej ucapan di emel dan Whatsapp. Ucapan perkahwinan ini boleh juga ditulis di atas kad ucapan hadiah pengantin.
25 Contoh Ucapan Untuk Pengantin Baru
Ucapan Dari Teman Buat Pasangan Pengantin

Kredit gambar: penangweddingtourism
Selamat menempuh hidup baru kawan. Semoga ikatan pernikahan ini menjadikan kalian keluarga yang selalu dalam lindungan tuhan, dilimpahkan dengan kebahagiaan dan kenikmatan.
Sungguh kerajaan cinta itu benar-benar wujud. Selamat pengantin baru sahabat!
Aku melihat langit hari ini indah penuh dengan bintang berkelipan. Kau tahu kenapa? Kerana hari ini dua orang sahabatku sedang mengikat janji suci. Semoga bahagia kawan, jaga keluarga kecilmu baik-baik.
Selamat menempuh hidup baru sahabatku. Tahniah! Akhirnya saat yang engkau nantikan datang juga hari ini.
Selamat menempuh kehidupan yang baru sahabat. Semoga Allah menyempurnakan kebahagiaan kalian dan menyempurnakan ibadah kalian. Diberikan keturunan yang yang soleh dan solehah dan limpahan rezeki yang berkat.
Ucapan Ringkas dan Bermakna
Kredit gambar: metropolis.id
Selamat berbahagia sahabatku. Tahniah atas perkahwinan kalian.
Selamat pengantin baru, jaga pasanganmu sebaik mungkin.
Semoga reda Allah SWT sentiasa menyertai kalian berdua.
Selamat Pengantin Baru! Semoga berbahagia dengan kehidupan baru.
Selamat Pengantin Baru buat mempelai.
Ucapan Perkahwinan Dari Ahli Keluarga
Kredit gambar: faridismphotography.com
Selamat menempuhi alam perkahwinan. Jadilah suami dan isteri yang soleh. Semoga Allah memberikan rezeki dan anak-anak penyejuk hati. Amin
Selamat memulakan gaya kehidupan yang baru. Semoga tuhan memberkati perkahwinan anda berdua.
Semoga keluarga kalian menjadi keluarga yang sakinah, mawaddah dan warahmah. Diberikan kemudahan rezeki dan juga segera diberi keturunan yang baik dari Allah.
Ucapan Dari Kenalan dan Ahli Keluarga Jauh
Kredit gambar: diva.my
Semoga hari pernikahan kalian dilimpahi dengan kasih sayang, cinta dan kebahagiaan. Selamat menempuh hidup baru. Salam Pengantin Baru.
Tahniah! Dengan sepenuh hati yang ikhlas, aku berdoa agar keluarga kecil baru kalian ini akan selalu dalam keadaan bahagia dan penuh rukun. Semoga menjadi keluarga sakinah, mawaddah dan warohmah.
Semoga Allah SWT menyempurnakan ibadah kalian dan menjadikan pernikahan ini sebagai rahmat buat keturunan Nabi Adam AS. Amin
Ucapan Penuh Puisi dan Puitis
Kredit gambar: hellokerja.com
Semoga pernikahan kalian diisi bersama dengan semua bahan yang tepat: Tumpukan cinta, sejumput humor, sentuhan romantis dan sesendok pemahaman. Selamat Pengantin Baru.
Betapa cerahnya hari ini, sepertinya alam pun merestui pertalian kalian. Kalian adalah pasangan raja sehari merpati sejoli. Cerita cinta kalian bagaikan Romeo dan Juliet, tapi kalian lebih beruntung dari mereka. . Semoga jadi keluarga baru yang penuh puas cita. Selamat Pengantin Baru
Cinta di antara kedua insan merupakan kejadian yang terbaik. Cinta sebagai bahagian terindah yang mampu menjadikan iman seseorang menuju jalan yang lebih baik.
Bulan purnama ikut tersenyum dengan ramah. Sang bintang juga tidak mau mengalah. Dengan doa yang indah untuk kalian yang baru saja menikah, semoga keluarga kalian sakinah mawaddah dan warrahmah.
Ucapan Selamat Pengantin Baru Islamik
Kredit gambar: Freepik
“Semoga Allah memberi keberkatan kepadamu dan atasmu serta mengumpulkan kamu berdua dalam kebaikan. Amin“
“Semoga Allah menghimpunkan apa yang tersebar di antara keduanya, memberkati mereka berdua dan semoga Allah menambahkan zuriat mereka menjadi pembuka rahmat, sumber ilmu dan hikmah dan pemberi keselamatan bagi manusia”
(Doa Nabi Muhammad sempena perkahwinan anak perempuannya Fatimah dengan Ali)
“Cinta sesama manusia kerana Allah akan menuju syurga nan indah. Bawalah cinta ini mencari redha Allah agar pertalian ini kekal abadi selamanya.“
بَارَكَ اللهُ لَكَ وَبَارَكَ عَلَيْكَ وَجَمَعَ بَيْنَكُمَا فِي خَيْرٍ
“Semoga Allah memberkahimu ketika bahagia dan ketika susah, serta mengumpulkan kalian berdua dalam kebaikan.”
(Hadis Riwayat. Abu Daud)
Tiada ibadah yang lebih panjang selain dari pernikahan. Di mana duduk berdua adalah ibadah, menghabiskan waktu bersama adalah ibadah, bahkan menyuapkan makanan juga ibadah. Semoga kebahagiaan dan keberkahan selalu bersama kalian. Aamin.

Ucapan untuk pengantin baru diberikan untuk meraikan pasangan mempelai dengan doa-doa yang baik. Tidak dilupakan ia sebagai tanda ingatan kita kepada teman, ahli keluarga dan kenalan yang baru sahaja melangsungkan hari perkahwinan mereka.
Ucapan untuk pengantin baru lebih baik jika dikarang sendiri. Apa yang tersurat dalam hati kita dapat luahkan. Namun, ianya tidak menjadi masalah jika kita menggunakan ayat template ucapan pengantin baru. Asalkan maknanya baik, kita teruskan sahaja.
Semoga kenalan Mama yang sedang diraikan itu mendapat manfaat dari ucapan berupa doa dan nasihat.


Resepi Ayam Bakar BBQ Batu Arang – Aktiviti Keluarga Hujung Minggu

Dari Isnin hingga Jumaat bekerja. Kadang-kadang hari Sabtu pun perlu bersedia kalau-kalau diperlukan di tempat kerja. Bila lagi nak luangkan masa bersama keluarga kan?
Apa kata Mama buat aktiviti keluarga dengan masak resepi ayam bakar ni? Resepinya mudah dan cara penyediaannya pun tidaklah remeh.
Sediakan bahan perapan ayam, siapkan tempat bakar dan hidupkan batu arang mungkin aktiviti simple tetapi bermakna buat kita sekeluarga. Betul kata orang, nak cipta memori tak perlukan bajet yang banyak pun sebenarnya.
Mari, Mama Siti kongsikan cara-cara menyediakan resepi ayam bakar istimewa dibawakan oleh Limau Nipis.
Resepi Ayam Bakar BBQ

Kredit gambar: food.detik.com
Resepi oleh: Limau Nipis
Bahan-Bahan Tumbuk atau Kisar
Bawang PutihKunyit Hidup
Bahan-Bahan Lain
Ayam (Dipotong)Sos TiramMaduSos CiliPaprikaKicap Pekat ManisGaramLada Hitam (Ditumbuk kasar)Minyak Masak
Cara-Cara
Pertama sekali, tumbuk 9 ulas bawang putih bersama-sama dengan 1 inci kunyit hidup. Pastikan bawang putih dan kunyit telah dibuang kulit terlebih dahulu.
Kredit gambar: Limau Nipis
2. Apabila telah ditumbuk lumat, masukkan bahan tumbuk ke dalam bekas ayam. Lumurkan merata ke semua bahagian ayam.
Kredit gambar: Limau Nipis
3. Seterusnya, masukkan 2 sudu sos tiram, 3 sudu madu, 3 sudu sos cili, 2 sudu paprika, 2 sudu kicap pekat manis, 2 sudu garam dan akhir sekali masukkan 2 sudu kecil lada hitam.
Kredit gambar: Limau Nipis
4. Gaulkan semua bahan perapan bersama-sama ayam. Pastikan semuanya tercampur rata dan pastikan setiap ketul ayam tersalut dengan bahan perapan.
Kredit gambar: Limau Nipis
5. Kemudian, biarkan perapan ayam selama 2 hingga 3 jam supaya rasanya meresap sempurna.
Kredit gambar: Limau Nipis
6. Sementara itu, Mama boleh siap sedia hidupkan arang batu.
Kredit gambar: Limau Nipis
7. Ketika membakar, susunkan beberapa ketul ayam di atas besi pemanggang dan sapukan minyak di bahagian atas ayam.
Kredit gambar: Limau Nipis
8. Tanpa menunggu lama, terus balikkan ayam. Tujuannya adalah supaya ayam bakar kita tidak melekat pada besi pemanggang. Selain itu, langkah ini mengekalkan jus ayam walaupun telah siap dibakar.
Kredit gambar: Limau Nipis
Tips Resepi Ayam Bakar BBQ
Petua mendapatkan ayam bakar yang sedap ialah untuk balut bekas perapan ayam dengan plastik dan letakkan dalam peti sejuk.Jika Mama menggunakan air fryer atau ketuhar, bakar selama 1 jam dengan suhu 200℃.
Jadi, macam mana Mama? Nampak menarik kan menu kita kali ini. Mama Siti dah boleh bayangkan macam mana perasaan anak-anak bila sama-sama masak ayam bakar guna batu arang ni.
Paling penting hanya ada dua langkah penting sahaja iaitu perap dan bakar. Bahan-bahannya pun ialah bahan asas yang selalu ada di dapur, jadi tak perlu susah-susah ke pasaraya lagi.

Jom cuba resepi yang lain di SINI.


Resepi Nasi Goreng Tomyam Sedap Persis di Kedai Makanan Thai

Rasa masam-masam beraroma tom yam memanggil-manggil perut kita untuk diisi. Lebih-lebih lagi dengan tambahan sayur, udang dan ayam yang sungguh menyelerakan.
Sekali-sekala teringin nak cuba masak resepi nasi goreng tomyam ala kedai tom yam Thailand. Bahan-bahannya pun tidak lah sukar diperolehi. Boleh kata segala bumbu masakan ada ‘stand by’ di dapur.
Mari Mama Siti kongsikan cara masak nasi goreng tomyam ala thai yang sedap dan simple.
Resepi Nasi Goreng Tomyam

Kredit gambar: resepichenom.com
Resepi oleh: Wan LuQman
Bahan-Bahan
Bawang PutihUdangCili KisarNasi Pes Tom Yam/ Kiub Tom YamTelurSerbuk PerasaGulaDaun Limau PurutCili PadiDaun KetumbarSos IkanSotong
Cara-Cara
Tumiskan bawang putih yang dicencang dalam minyak panas hingga garing.
Kredit gambar: Facebook @Wan LuQman
2. Masukkan satu sudu pes tom yam dan terus kacaukan bersama-sama bawang putih tadi.
Kredit gambar: Facebook @Wan LuQman
3. Tak tunggu lama, masukkan pula satu sudu cili kisar untuk rasa pedas dan menambah warna nasi goreng.
Kredit gambar: Facebook @Wan LuQman
4. Kemudian, pecahkan sebiji telur dalam kuali. Biarkan sebentar telur masak dalam kuali sebelum kita kacaukannya.
Kredit gambar: Facebook @Wan LuQman
5. Perasakan dengan gula dan penambah rasa supaya nasi goreng tom yam kita tak tawar.
Kredit gambar: Facebook @Wan LuQman
6. Seterusnya, tuangkan nasi dan masukkan hirisan daun limau, cili padi dan daun ketumbar dan gaulkan rata kesemua bahan-bahan yang ada dalam kuali.
Kredit gambar: Facebook @Wan LuQman
7. Rahsia masak nasi goreng macam kedai tom yam ialah dengan menambahkan satu sudu sos ikan.
Kredit gambar: Facebook @Wan LuQman
8. Akhir sekali, masukkan pula sotong yang telah dicelur dan gaulkan rata.
Kredit gambar: Facebook @Wan LuQman
9. Nasi goreng tom yam yang masih panas lebih sedap dimakan. Nak lagi ‘umpph’, makan sama-sama dengan keropok keping.
Kredit gambar: Facebook @Wan LuQman
Tips Masak Resepi Nasi Goreng Tomyam Yang LEBIH Sedap
Tumiskan hirisan serai bersama-sama dengan bawang putih. Aroma tomyam akan lebih menyerlah. Jangan biarkan pes tomyam dan cili kisar hangit. Selepas masukkan dalam kuali, terus sahaja kacau. Tekstur nasi goreng lebih berderai jika menggunakan nasi yang disimpan dalam peti sejuk semalaman. Namun jika tidak ada, Mama boleh sahaja ‘menggemburkan’ nasi tersebut sebelum dimasukkan ke dalam kuali masakan.
Kalau teringin nak makan sesuatu yang masam dan pedas bersama-sama dengan nasi, resepi nasi goreng tomyam lah jawapannya.
Cara masak resepi ini mudah sekali. Masukkan bawang, pes tomyam, nasi dan sos ikan. Dah jadi. Mama tak perlu bersiap ke kedai Thai lagi selepas ini.
Rasa masam dan pedas resepi ini sama seperti menu sup ayam thai yang pernah Mama Siti kongsikan dulu. Cubalah, mana tahu sepadan dengan nasi goreng tomyam kita. Boleh dijadikan kuah.
Tak cuba, tak tahu. Kalau belum berjaya kali pertama, tidak mengapa. Boleh cuba lagi lain kali kan. Selamat menjamu selera dan semoga menu yang Mama Siti kongsikan serasi dengan ‘taste’ Mama.

Jom cuba resepi yang lain di SINI.


11 Tips ‘Crucial’ Sebelum Membeli Tilam Bayi, Elak Anak Lemas Ketika Tidur

“Nak beli tilam bayi yang ini lah, sebab cantik!”
Pernah tak Mama terfikirkan macam ini? Kalau ada, tahan dulu niat Mama nak ingin membeli hanya kerana nilai kosmetiknya sahaja. Sebenarnya ada lapan perkara yang perlu dipertimbangkan sebelum membeli tilam untuk bayi Mama.
Bayi boleh mati lemas dan mati mengejut (Sudden Infant Death Syndrome – SIDS) walaupun ketika tidur. Tilam bayi yang digunakan haruslah selamat agar keselamatan si manja terjamin walaupun semasa dalam pemantauan kita.
11 Tips Penting Sebelum Beli Tilam Bayi

Kredit gambar: journal.sociolla.com
#1 Material Yang Digunakan
Tilam bayi diperbuat daripada bahan organik seperti kekabu sangat disarankan kerana sifat hypoalergeniknya. Pilih tilam dengan label ini dapat mengurangkan risiko alahan disebabkan mikroorganisma seperti hama, pepijat dan habuk.
#2 Tekstur Permukaan Tilam
Pastikan permukaan tilam tidak lembut dan empuk. Ya, bagi kita yang dewasa kedua-duanya kedengaran selesa. Namun itu sebenarnya mendedahkan risiko bayi lemas akibat mulut dan hidung yang mungkin tertutup oleh tilam.

Bayi baru lahir belum pandai meniarap sehinggalah umur mereka empat bulan. Dalam tempoh tersebut jika ada yang menghalang pernafasannya, mereka tidak tahu bagaimana untuk mengubah posisi badan dan akhirnya mengakibatkan kematian mengejut.
#3 Kebersihan
Di pasaran, ada tilam bayi yang menawarkan kriteria kalis air. Jadi, apabila terdapat susu, minuman yang tertumpah, ia tidak akan meresap masuk ke dalam tilam. Pembiakan bakteria dapat dielakkan manakala tilam bayi kekal bersih, kering dan selamat.
#4 Saiz Tilam
Pilihlah tilam yang sepadan dengan saiz bayi baru lahir hingga umur mereka satu tahun. Bayi yang baru lahir mempunyai panjang bermula dari 47cm dan boleh mencapai 78cm apabila berusia satu tahun.
Jadi, saiz yang dicadangkan ialah 100cm dengan lebar 56cm supaya boleh digunakan hingga bayi berusia setahun.
#5 Ketebalan
Ketebalan bayi memainkan peranan kepada keselamatan mereka. Mama pernah dengar tak, ada bayi yang jatuh dari tilam ketika tidur. Sungguh tidak sanggup kita bayangkan sakitnya jika berlaku pada anak sendiri kan.
Jadi, apa kata pilih tilam yang leper dan tidak terlalu tebal seperti yang dicadangkan oleh Dr Ahmad Luqman Bukhari.
#6 Pengudaraan
Sistem badan bayi belum cekap mengawal mekanisme homeostasis yang mengatur kawalan suhu badan. Oleh itu pemilihan tilam yang betul membantu bayi tidur dengan selesa tanpa rasa panas dan berpeluh.
 Jenis tilam ‘foam’ cenderung untuk mempunyai kadar pengudaraan yang rendah. Kesannya nanti bayi berkemungkinan besar boleh mendapat ruam disebabkan peluh.
#7 Boleh Dicuci

Sarung tilam yang boleh ditanggalkan mudah untuk dicuci. Apabila terdapat kotoran atau sudah sampai masa mencuci, Mama hanya perlu buka zip dan cuci dalam mesin basuh. Manalah tahu kalau-kalau bayi terkencing atas tilam tersebut, Mama tak perlu ambil banyak masa untuk mencuci.
#8 Elakkan Tilam Terpakai
Mahu itu tilam turun temurun atau dari pemberian orang, kedua-duanya pun tidak disarankan. Ini kerana, tilam yang pernah digunakan berkemungkinan besar telah hilang kualitinya.
Walaupun berat untuk melepaskan tilam-tilam yang mempunyai nilai nostalgia itu, tetapi nampaknya lebih baik beli yang baru supaya bayi Mama sihat dan selamat semasa tidur.
#9 Ulasan Pengguna
Seboleh-bolehnya, dapatkan banyak review dari orang lain yang pernah menggunakannya. Ada kalanya tilam yang kita nak beli pernah mendapat komen negatif dari pengguna.
Selain itu, kepentingan mendapatkan ulasan pengguna adalah supaya kita dapat menilai sejauh mana kelebihan dan kekurangan nya bersesuaian dengan keadaan bayi dan bajet pembelian.
#10 Kepadatan (Firmness)

Pilih tilam yang menggunakan spring poket (pocket spring) yang kukuh. Gegelung spring hendaklah dibalut setiap satunya agar tidak mencederakan bayi.
Ia penting untuk melindungi tulang belakang bayi dan mengelakkan kemalangan seperti kematian mendadak, SIDS (Sudden infant death syndrome)
#11 Harga
Disebalik 10 tips di atas, yang paling utama ialah mengenai bajetnya. Ukuran harga bukanlah halangan untuk mendapatkan tilam yang menyediakan fungsi seperti yang disenaraikan sebelum ini.
Mama perlu sesuaikan kriteria yang diinginkan dengan harga tilam tersebut. Kalau kena pada gaya, mungkin Mama berjaya dapatkannya dengan harga berpatutan.

Yang penting, kriteria memilih tilam bayi ini telah diambil kira aspek keselamatan dan kesihatan bayi. Mestilah kita tak nak sesuatu yang buruk berlaku pada bayi kita bukan?
Kalau susah sangat, Mama boleh je beli tilam untuk si manja Mama melalui artikel ni.
Semoga bermanfaat buat Mama.

Dapatkan panduan lain mengenai keselamatan si manja Mama di SINI.


Tips Resepi Nasi Goreng Cili Kering 3S – ‘Simple’, Sedap dan Senang

Di utara Malaysia, resepi ini dipanggil nasi goreng cabai kering. Rahsia kesedapan menu kita kali ini ialah melalui bahan dan tekniknya.
Paling penting ialah cili kering yang digunakan hendaklah ditumbuk dahulu kerana kita inginkan butiran kasar dari cili kering itu ketika menyediakan resepi nasi goreng cili kering ini.
Istimewa kali ini, pemilik akaun Facebook Wan LuQman berkongsi cara menyediakan resepi nasi goreng cili kering ikan goreng. Ikan goreng akan diracikkan dan digaul bersama-sama dengan nasi sebelum digoreng.
Mama nak tahu bagaimana caranya? Terus ikuti artikel ini.
Resepi Nasi Goreng Cili Kering

Kredit gambar: resepibonda.my
Resepi oleh: Wan LuQman
Bahan-bahan
Nasi sejukSotong/ayamCili kering (Direbus)Bawang merahBawang putihUdang keringIkan Bilis Sayur kacang panjang Cili Padi GaramGula
Cara-cara
Tumis bawang putih, bawang merah, cili padi, ikan bilis, dan udang kering sehingga garing.
Kredit gambar: Facebook @Wan LuQman
2. Gorengkan cili kering sehingga garing. Kemudian, tumbuk kesemua bahan goreng tadi dengan menggunakan lesung batu.
Kredit gambar: Facebook @Wan LuQmanKredit gambar: Facebook @Wan LuQman
3. Masukkan sotong atau isi ayam ikut citarasa Mama sekeluarga. Jangan lupa untuk masukkan garam dan gula secukup rasa.
Kredit gambar: Facebook @Wan LuQman
4. Kemudian, masukkan nasi sejuk dan kacau sebati.
Kredit gambar: Facebook @Wan LuQman
5. Masukkan kacang panjang ke dalam nasi tadi dan kacau sehingga sayur tersebut masak.
Kredit gambar: Facebook @Wan LuQman
6. Selepas berpuas hati dengan rasa dan tekstur nasi goreng cili kering yang dimasak, boleh pindahkan ke dalam pinggan.
Kredit gambar: Facebook @Wan LuQman
Tips Resepi Nasi Goreng Cili Kering
Pelbagaikan lagi bahan masakkan dengan menambah telur selepas menumis bahan tumbuk. Kalau Mama suka sayur dalam menu nasi goreng, boleh masukkan selepas nasi sejuk digaul dalam kuali ya. Nak kombinasi lebih nikmat? Makan bersama-sama dengan telur mata dan keropok keping yang telah digoreng.
Kredit gambar: Facebook @Wan LuQman
Rahsia nasi goreng cili kering yang enak ialah apabila menggunakan cili kering yang ditumbuk. Kalau Mama ikut teknik ini, barulah nampak kepingan kasar cili kering dalam nasi goreng yang dimasak itu.
Selamat menjamu selera!

Jom cuba resepi yang lain di SINI.


Darah Terlalu Banyak dan Datang Lambat? Ada 15 Cara Lancarkan Period Secara Tradisional dan Berkesan

Tempoh 28 hari selalu dijadikan contoh kitaran period yang normal kerana ianya berlaku bagi kebanyakkan wanita. Seorang wanita yang normal sebenarnya akan mengalami tempoh kitaran menstruasi atau haid selama 21 hingga 35 hari.
Cara penggiraannya ialah bermula dari hari pertama haid hingga hingga satu hari sebelum hari haid yang seterusnya.
Namun begitu ada kalanya Mama mungkin menghadapi keadaan dimana haid tidak datang pada hari yang sepatutnya. Ketahuilah, Mama sedang berada dalam fasa period tidak normal atau haid tidak lancar.

Kredit gambar: news-medical.net
Maksud haid tidak lancar ialah apabila seseorang menghadapi salah satu dari keadaan seperti:
Period lambat atau terhentiPendarahan bukan pada waktu sepatutnyaKekejangan abdomen luar biasaMual dan muntahPendarahan lebih banyak dari biasa
Kali in, Mama Siti bawakan kepada Mama 15 cara untuk melancarkan haid secara tradisional dan telah diamalkan sejak dahulu lagi. Petua orang lama, jangan dilupakan. Kena pada cara, mujarab juga nanti.
Tetapi sebelum itu, pernahkah Mama terfikir kenapa haid boleh jadi tak lancar?
Punca-Punca Haid Tidak Lancar
Kredit gambar: Freepik
Kaedah kontraseptif
Kawalan kehamilan seperti kaedah intrauterin (IUS) menyebabkan sesetengah wanita mengalami haid yang panjang dan menyakitkan.
Gangguan Tiroid
Jika Mama adalah pesakit tiroid, jangan terkejut jika haid menjadi tidak lancar. Ini kerana tiroid menghasikan hormon metabolik. Ia menyebabkan pendarahan haid yang banyak dan lama bagi wanita.
Sindrom polisistik ovari (PCOS)
Sista kecil yang mengandungi cecair yang berada di ovari seseorang perempuan. PCOS ialah masalah kesihatan serius. Selain mengakibatkan kitaran haid tidak menentu, ia juga menyukarkan proses kehamilan.
Gaya Hidup
Berat badan yang meningkat dan berkurang secara mendadak menyebabkan ketidakesimbangan hormon. Hormon-hormon dalam badan manusia saling berkaitan dan mudah terpengaruh oleh aktiviti fizikal dan keadaan emosi seseorang.
Kemoterapi dan terapi radiasi
Ubat kemoterapi boleh mengganggu sistem pembiakan wanita sepanjang proses kemoterapi berlaku. Antara ubat kemoterapi yang digunakan ialah methotrexate dan doxorubicin.
15 Cara Melancarkan Haid Secara Tradisional
Kredit gambar: thejakartapost.com
#1 Halia
Kredit gambar: Freepik
Tumbuk dan rebus selama lima minit. Selepas itu, saringkan dan minum dengan tambahan madu.
Hadkan halia kepada 4g setiap rebusan. Pengambilan halia berlebihan menyebabkan sakit perut disebabkan ulser dan cetusan asid perut.
Amalkan minuman halia tiga kali sehari untuk mendapatkan kitaran haid yang normal.
#2 Kayu Manis
Kredit gambar: Freepik
Terdapat dua kaedah cara melancarkan haid melalui kayu manis. Pertama, taburkan serbuk kayu manis dalam susu. Kedua, gunakan kayu manis dalam masakan.
Kayu manis memberikan kesan pemanasan sekaligus membantu menstabilkan hormon dalam badan.
#3 Jus Lobak Merah & Anggur
Kredit gambar: Freepik
Jus lobak merah dan anggur sangat digalakkan ketika Mama menghadapi masalah kitaran haid tidak menentu. Kandungan vitamin A dan C serta kalsium dan zat besi dalam sayur dan buah itu memelihara hormon agar tidak terpengaruh dengan perubahan hormon lain.
#4 Bayam/Brokoli/Asparagus

Sayur berdaun hijau yang paling tinggi nutrisi vitamin B. selain melancarkan haid, ia juga meredakan gejala PMS atau premenstrual syndrome. Banyakkan makan sayur berdaun hijau agar sakit pinggang, kekejangan perut dan dada serta emosi berada dalam keadaan terkawal.
#5 Susu/ Yogurt/ Keju

Produk olahan susu sememangnya baik untuk melancarkan haid Mama. Manakan tidak kerana ia kaya dengan vitamin D.
Tubuh badan yang kekurangan vitamin D mudah dipengaruhi haid seseorang. Selain diperolehi dari produk tenusu, vitamin D juga boleh didapati melalui cahaya matahari dalam lingkungan jam 10 pagi.
#6 Buah Betik

Dalam buah betik, terdapatnya karotena. Ia ialah nutrisi yang menjaga hormon-hormon dalam badan terutamanya estrogen.
Apabila estrogen seimbang, pendarahan haid akan menjadi lancar setiap bulan. Cadangan pengambilan buah betik ialah dua potong betik setiap malam.
#7 Nenas

Enzim bromelain dalam kandungan nenas melembutkan dinding rahim. Seterusnya darah akan mulai turun dari dinding rahim sebagai haid.
#8 Daun Betik

Jangan tak tahu daun betik sangat kaya dengan vitamin A, B, C, D, E serta kalsium. Cara melancarkan haid dengan daun betik adalah dengan minum air rebusannya.
Cara penyediaanya: Rebuskan daun betik dengan asam jawa dan sedikit garam. Apabila menggelegak, tutup api dan minum airnya.
#9 Air Buah Kelapa
Kredit gambar: mStar
Air kelapa ada sebatian laurik yang bersifat antikulat, antibakteria dan antivirus. Pakej lengkap untuk melawan penyakit.
Tambahan pula, buah kelapa terdapat banyak gizi yang diperlukan tubuh badan.
#10 Kunyit
Kredit gambar: sweetrip.id
Kebanyakkan wanita Indonesia masih lagi minum jamu kunyit hingga ke hari ini.
Jamu kunyit mempunyai sebatian fenolik iaitu curcumin yang mempunyai banyak khasiat perubatan. Sebatian ini bersifat antiradang dan anti oksida.
#11 Ginseng Wanita (Dong Quai)
Kredit gambar: bladjar.com
Tanaman herba ini terkenal di benua asia timur seperti Jepun, Korea dan China. Ianya memperkaya, meningkatkan dan memelihara kualiti darah.
Tambahan pula, ginseng wanita membantu pengaliran darah ke bahagian pelvis, merangsang pengembangan dan pengecutkan otot rahim.
#12 Mandi Air Panas
Kredit gambar: skinkraft.com
Apabila Mama mandi air panas, otot-otot yang tegang akan mulai kendur. Selanjutnya, ia mengurangkan stress dan meningkatkan aliran darah.
Hasilnya, mandian air panas melancarkan kitaran haid yang telah lama terhenti.
#13 Berat Badan Ideal
Kredit gambar: kordanews.com
Peningkatan berat secara tiba-tiba menyebabkan darah keluar lebih banyak dari biasa. Manakala, penurunan berat badan secara drastik pula berkemungkin menyebabkan haid Mama terhenti.
Risiko itu berlaku kerana perubahan berat badan mempengaruhi perubahan interaksi antara hormon.
#14 Meditasi

Kadang-kala, Mama mengalami haid tidak lancar kerana stress melampau dan tidak segera diatur. Stress boleh diatur melalui meditasi seperti yoga.
Kelebihan meditasi ialah mampu menyeimbangkan hormon dalam badan sekaligus meredakan stress dan tekanan.
Lakukan sekurang-kurangnnya 10 minit  setiap hari.
#15 Rehat Secukupnya

Badan akan mula membaiki sel-sel badan yang rosak ketika seseorang tidur. Rehat dan tidur sangat penting agar Mama berasa tenang.
Kekurangan tidur atau tidur yang tidak berkualiti mengganggu kitaran haid seseorang. Mulai hari ini, ambil perhatian perihal rehat dan tidur.

Haid yang normal bermula dari 21 hingga 35 hari bagi setiap kitaran. Tanda-tanda seseorang menghadapi masalah haid tidak normal ialah apabila period datang lambat dan berlaku pendarahan bukan pada waktunya.
Sekurang-kurangnnya, terdapat lima punca utama terjadinya haid yang tidak lancar. Contohnya, kawalan kehamilan dan penyakit Sindrom Polisistik Ovari (PCOS).
Oleh itu, Mama Siti telah pun kongsikan 15 cara melancarkan haid untuk Mama. Dari makanan, minuman dan aktiviti harian pun Mama Siti ada senaraikan sekali.
Jika cara ini masih belum membantu, Mama Siti nasihatkan agar Mama segera berjumpa doktor. Risau kalau-kalau Mama adalah pesakit PCOS dan tiroid.
Ayuh Mama kita ambil berat tentang kitaran haid masing-masing. Harapnya tidak ada yang memandang enteng dan bersikap sambil lewa.

Dapatkan pelbagai info kesihatan Mama (wanita) yang lain di SINI.


Senarai Klinik 24 Jam di Lembah Klang Sekiranya Berlaku Kecemasan

Kesibukan kerja di waktu siang, menyukarkan lawatan sebahagian pesakit ke klinik kesihatan. Ini kerana kebanyakan klinik kesihatan beroperasi dari 8 pagi hingga 5 petang.
Sayang pula nak tinggalkan kerja, lebih-lebih lagi kalau Mama dan Papa terlibat dalam industri servis. Oleh itu, Mama Siti akan kongsikan 10 klinik 24 jam terbaik dan terkini yang ada di kawasan Petaling Jaya, Selangor dan Kuala Lumpur.
Pemilihan klinik 24 jam kali ini, Mama Siti mengambil kira ulasan di internet, keselesaan klinik dan keaktifan klinik-klinik 24 jam di media sosial. Tujuannya supaya kita yakin bahawa klinik tersebut masih beroperasi.
Senarai Klinik 24 Jam di Sekitar Petaling Jaya dan Kuala Lumpur
#1 Klinik Anda (Setiawangsa, Kota Damansara, Putra Heights, Balakong dll)

Kredit gambar: klinikanda.com.my
Alamat: No 31G, Jalan Setiawangsa 9, Taman Setiawangsa, 54200 Kuala Lumpur, Wilayah Persekutuan Kuala Lumpur
Waktu operasi: 24 Jam
Telefon: 03-4265 6566 & WhatsApp
Media sosial: TikTok, Facebook, Instagram & Laman sesawang
#2 Klinik Syifa’ 24 Jam Wangsa Melawati
Kredit gambar: Facebook
Alamat: No. 5 & 7, Jalan Dataran Wangsa 1, Wangsa Melawati, 53300 Kuala Lumpur, Wilayah Persekutuan Kuala Lumpur
Waktu operasi: 24 Jam
Telefon: 019-356 2035 & WhatsApp
Media sosial: Facebook, Instagram & TikTok
#3 Klinik Hannah 24 Jam
Kredit gambar: Facebook
Alamat: 32 Tingkat Bawah, Jalan 8/23e, Danau Kota, 53300 Kuala Lumpur, Federal Territory of Kuala Lumpur
Waktu operasi: 24 Jam
Telefon: 019-790 0130 & WhatsApp
Media sosial: Facebook & TikTok
#4 Klinik Ikram- Setapak

  @klinikikramsetapak Setelah berpenat lelah..   kini Klinik Ikram berjaya sampai ke ibu kota Malaysia pulak ! ✨🤲🏻🤲🏻#klinikIkramSetapak #firstbranchinKL #kualalumpur #comingsoon #Klinikikramgongbadak #klinikikrampanjialam #setapak #klinikikrampengadangbaru #FYP #tiktok #wargasetapak ♬ original sound – klinikikramsetapak – klinikikramsetapak

Alamat: No. 66 Ground Floor, Jalan 8/23e, Taman Danau Kota, 53300 Kuala Lumpur, Wilayah Persekutuan Kuala Lumpur
Waktu operasi: 24 Jam
Telefon: 014-540 6234
Media sosial: Facebook, TikTok & Laman sesawang
#5 Klinik Keluarga Ilyana
Kredit gambar: klinikkeluargailyana.business.site
Alamat: 12, Jalan 3/56, 54200 Ampang, Kuala Lumpur.
Waktu operasi: 24 Jam
Telefon: 010-884 5969
Media sosial: Facebook, Instagram & TikTok
#6 Klinik Uzma Kelana Mall (KUKM)
Kredit gambar: Google
Alamat: 31M-01 & 31N-01, Kelana Mall, Jalan SS 6/12, 47301 Petaling Jaya, Selangor
Waktu operasi: 24 Jam
Telefon: 03-7886 0002 & WhatsApp
Media sosial: Facebook, Instagram & TikTok
#7 Klinik Surian 24 Hours/24 Jam
Kedit gambar: Google
Alamat: : No. 38-1, Jalan PJU 5/8, Dataran Sunway, Kota Damansara, 47810 Petaling Jaya, Selangor
Waktu operasi: 24 Jam
Telefon: 016-410 8535
Media sosial: Laman sesawang, Facebook
#8 Klinik Bala – 24 HOURS Lagoon Perdana
Kredit gambar: mysejiran.my
Alamat: 9-U.G, Pusat Perniagaan Lagoon Perdana, Jln PJS 9/1A, Bandar Sunway, 46150 Petaling Jaya, Selangor
Waktu operasi: 24 Jam
Telefon: 03-5621 9935
Media sosial: Facebook & Laman sesawang
#9 Klinik TTDI Sri Manja 24Jam
Kredit gambar: propertyguru.com.my
Alamat: 7, Jalan Sri Manja 10, Taman Sri Manja, 46000 Petaling Jaya, Selangor
Waktu operasi: 24 jam
Telefon: 03-7497 6228
Media sosial: Laman sesawang & Facebook
#10 Klinik TTDI Sri Sentosa 24 Jam
Kedit gambar: Google
Alamat: 23, Jalan Seri Sentosa 8A, Taman Seri Sentosa, 58000 Kuala Lumpur 58000 Kuala Lumpur, Malaysia
Waktu operasi: 24 jam
Telefon: 03-7773 4288
Media sosial: Facebook
#11 Klinik Mediviron Sea Park
Kredit gambar: Google
Alamat: 2, Jalan 21/12 Sea Park 46300 Petaling Jaya, Selangor
Waktu operasi: 24 jam
Telefon: 03-7875 8666
Media Sosial: Facebook & Laman sesawang
#12 Klinik Dr. Clinic 24 Jam
Kredit gambar: Facebook @Klinik Dr. Clinic 24 JamKredit gambar: Facebook @Klinik Dr. Clinic 24 Jam
Alamat: 26-1, Jln Eco Majestic 9/1B, 43500 Semenyih, Selangor
Waktu operasi: 24 jam
Telefon: +60139812291
Media Sosial: Facebook & Laman sesawang
Klinik 24 jam memudahkan urusan Mama dan Papa mendapatkan rawatan selepas pulang bekerja. Jadi, Mama tak perlu tergesa-gesa ke klinik semasa masih bekerja di pejabat.
Ada beberapa klinik yang tidak beroperasi selama 24 jam namun ia masih menerima pesakit hingga jam 10 malam. Rasanya masih sempat untuk Mama singgah selepas balik dari tempat kerja kan.
Sekarang Mama tidak perlu bimbang lagi, datang sahaja ke klinik yang Mama Siti telah kongsikan ini ya. Semoga penyakit Mama segera sembuh.

Lihat senarai klinik yang berdekatan anda di SINI.